Επιτυχία ελπίδας του ΚΚ Τουρκίας – Νέα Σκέψη\nΟι πρόσφατες δημοτικές εκλογές στην Τουρκία στέφθηκαν με μια πολύ σημαντική επιτυχία του ΚΚ Τουρκίας (TKP), αφού κέρδισε το δήμο του Ντερσίμ. Είναι η πρώτη φορά που εκλέγεται κομμουνιστής δήμαρχος σε πρωτεύουσα επαρχίας της Τουρκίας. Μια επιτυχία που έρχεται πέντε χρόνια μετά την ιστορική πρώτη εκλογή κομμουνιστή δημάρχου στο Οβατσίκ, ενός μικρού δήμου της ίδιας επαρχίας και με το ίδιο πρόσωπο.\nΟ Φατίχ Μεχμέτ Μάτσογλου του TKP έγινε γνωστός ανά την υφήλιο ως ο δημοφιλής κομμουνιστής δήμαρχος με τα πρωτοπόρα κοινωνικά και συνεταιριστικά προγράμματα του Οβατσίκ (περισσότερα σε προηγούμενη ανάλυσή μας για το θέμα http://neaskepsi.com/?p=2334). Πλέον έχει εκλεγεί δήμαρχος του Ντερσίμ (κουρδική ονομασία που επίσημα έχει αλλοιωθεί με τη μετονομασία σε Τουντζελί που έγινε παλαιότερα από το κεμαλικό καθεστώς), πρωτεύουσα της ομώνυμης επαρχίας, η οποία στην πλειοψηφία της κατοικείται από Κούρδους και Αλεβί.\nΕνδοαστικές αντιπαραθέσεις με εφεδρίες\nΑς δούμε όμως αρχικά, τις ευρύτερες προεκτάσεις των δημοτικών εκλογών της 31ης του Μάρτη, που σημαδεύτηκαν από τις ενδοαστικές αντιπαραθέσεις. Ο πρόεδρος Ρετζέπ Ταγίπ Ερντογάν, αφού επέλεξε ο ίδιος να μετατρέψει τις τοπικές εκλογές σε δημοψήφισμα για τις πολιτικές του, υπέστη μεγάλη ήττα σε μεγάλους δήμους που για δεκαετίες αποτελούσαν φρούρια του κυβερνώντος ισλαμικού και νεοφιλελεύθερου AKP. Aπό την άλλη όμως, μαζί με τους εταίρους του, διατήρησε παρά τις απώλειες, την πλειοψηφία σε εθνικό ποσοστό.\nΤο AKP μαζί με το ακροδεξιό MHP των Γκρίζων Λύκων, ως η λεγόμενη Συμμαχία του Λαού, συγκέντρωσε πανεθνικά το 51,54% των ψήφων.\nΣτην απέναντι όχθη της ενδοαστικής αντιπαράθεσης για το ποιος μπορεί να υπηρετήσει καλύτερα τα συμφέροντα του κεφαλαίου, η Εθνική Συμμαχία του κεμαλικού σοσιαλδημοκρατικού CHP και του ακροδεξιού IP (ακόμη μια απόδειξη του πως λειτουργούν οι εφεδρείες του συστήματος, αφού ιδρύθηκε το 2017 από στελέχη του MHP που διαφωνούσαν με τη συνεργασία με τον Ερντογάν), συγκέντρωσε πανεθνικά το 37,57%. Πολύ πίσω από το στόχο του να γίνει ο πόλος που θα ανατρέψει εκλογικά τον Ερντογάν. Μάλιστα το ποσοστό αυτό μπορεί να θεωρηθεί και πλασματικό, αφού το εναπομείναν κοινοβουλευτικό κόμμα, το κεντροαριστερό κουρδικό HDP, παρόλο που παραμένει εκτός της συμμαχίας υπό το CHP, ουσιαστικά συνείσφερε με τη στρατηγική του να μην κατεβάσει υποψηφίους στις δυτικές επαρχίες, στο όνομα μιας πολιτικής αντί-Ερντογάν.\nΤο CHP πάντως, πανηγυρίζει τις νίκες του στις τρεις μεγαλύτερες πόλεις της χώρας, αλλά και για την απόσπαση μητροπολιτικών δήμων από τα χέρια του AKP. Παρά την προσπάθεια του AKP να αμφισβητήσει τις νίκες του CHP με προσφυγές κατά του αποτελέσματος σε Κων/πολη και Άγκυρα, η ήττα του Ερντογάν σε αυτά τα προπύργια του κυβερνώντος κόμματος, αποτελούν πλήγμα για τον Τούρκο πρόεδρο, που με δική του επιλογή είχε πρωταγωνιστήσει στην προεκλογική εκστρατεία για τις δημοτικές εκλογές, στις οποίες μόνος του έδωσε χρώμα δημοψηφίσματος.\nΤο AKP έχασε πολύ οριακά την Κων/πολη (περίπου 20 χιλιάδες ψήφοι σε μια μεγαλούπολη εκατομμυρίων κατοίκων), αλλά αυτό έγινε σε ένα παραδοσιακό προπυργιο του και με υποψήφιο του μάλιστα τον πρώην πρωθυπουργό Μπ. Γιλντιρίμ… Η προηγούμενη φορά που το κεμαλικό στρατόπεδο είχε κερδίσει το δήμο της Κων/πολης ήταν το 1989. Το 1994 το ισλαμιστικό RP (μετέπειτα FP) κέρδισε το δήμο και μάλιστα με τον ίδιο τον Ερντογάν. Το FP κέρδισε με άλλο πρόσωπο και το 1998, ενώ το AKP (ιδρύθηκε υπό τον Ερντογάν με πιο μετριοπαθές πρόσωπο το 2001 όταν απαγορεύτηκε το FP, ενώ όσοι έμειναν υπό τον Νετζμετίν Ερμπακάν ίδρυσαν τότε το SP) κέρδισε την Κων/πολη σε όλες τις εκλογές από το 2004 μέχρι το 2014. Το ίδιο σκηνικό επικρατούσε και στην Άγκυρα από το 1989 μέχρι σήμερα. Όμως πρέπει να σημειωθεί ότι οι φετινές νίκες του CHP στις δυο μεγαλύτερες πόλεις, έγιναν με πρόσωπα που δεν προέρχονται από το παραδοσιακό κεμαλικό κεντροαριστερό στρατόπεδο, αλλά από τάσεις που παραπέμπουν ιδεολογικά στους αντιπάλους του CHP, το AKP και το MHP…\nΤο δε HDP, επικεντρώθηκε στους δήμους των ανατολικών επαρχιών, σιγοντάροντας ουσιαστικά το CHP έναντι του AKP και έτσι παρουσιάζεται με μειωμένα πανεθνικά ποσοστά στο 4,24%. Από την άλλη όμως, επανέκτισε πολλούς από τους δήμους που είχε κερδίσει το σοσιαλδημοκρατικό κουρδικό κίνημα (με άλλη ονομασία) το 2014, αλλά του είχαν κλαπεί με τις δήθεν αντιτρομοκρατικές συλλήψεις 85 Κούρδων δημάρχων που είχαν αντικατασταθεί, μέσω κρατικών διορισμών, με ανθρώπους του Ερντογάν.\nΈτσι το AKP έλαβε στις φετινές δημοτικές 44,33% εκλέγοντας δημάρχους σε 15 (-3 σε σύγκριση με το 2014) από τους 30 μητροπολιτικούς δήμους (πρωτεύουσες των 30 μεγαλύτερων επαρχιών της Τουρκίας), σε 24 (-6) δήμους άλλων πρωτευουσών επαρχιών και σε 738 (-32) μικρότερους δήμους. Το CHP έλαβε 30,12% και κέρδισε 11 (+5) μητροπολιτικούς δήμους, 10 (+1) πρωτευουσών επαρχιών και 242 (+25) μικρούς δήμους. Το IP έλαβε 7,45% και κέρδισε 25 μικρούς δήμους, το MHP 7,31% κερδίζοντας 1 (-2) μητροπολιτικό δήμο, 10 πρωτευουσών επαρχιών (+5) και 333 (+172) μικρούς δήμους και το κουρδικό σοσιαλδημοκρατικό HDP και οι εταίροι του με 4,24% κέρδισε 3 (+1) μητροπολιτικούς δήμους, 5 (-4) πρωτευουσών επαρχιών και 62 (-26) μικρούς δήμους.\nΤα μη κοινοβουλευτικά κόμματα αρθροιστικά έλαβαν 5,61% με το TKP να είναι το μόνο που εξέλεξε δήμαρχο πρωτεύουσας επαρχίας, ενώ άλλες δυνάμεις κι ανεξάρτητοι κέρδισαν σε πάνω από 39 μικρούς δήμους. Το ισλαμιστικό SP με 2,71% κέρδισε 20 (-5) μικρούς δήμους, το κεμαλικό σοσιαλδημοκρατικό DSP με 0,98% κέρδισε 6 (+1) μικρούς δήμους, το δεξιό DP με 0,73% κέρδισε 8 (-6) μικρούς δήμους, το ακροδεξιό κι ισλαμιστικό BBP (που το 2018 μετείχε στη συμμαχία του AKP με το MHP) με 0,41% κέρδισε 5 (-1) μικρούς δήμους, το εθνικιστικό κεμαλικό BTP έλαβε 0,36%, το εθνικιστικό (πρώην μαοϊκό) VATAN έλαβε 0,36% και το TKP με 0,16% εξέλεξε τον Μάτσογλου δήμαρχο της πρωτεύουσας του Ντερσίμ, χάνοντας οριακά το μικρό δήμο του Οβατσίκ.\nΕνδοαστικές ανακατατάξεις και ενδο-ιμπεριαλιστικοί ανταγωνισμοί\nΕνδεικτικά παραθέτουμε τα ποσοστά των περσινών βουλευτικών εκλογών για τα κοινοβουλευτικά κόμματα: AKP 42,56%, CHP 22,64%, HDP 11,7%, MHP 11,1% και IP 9,96%.\nΤο συμπέρασμα είναι ότι το κυβερνών AKP, παρά τις ηχηρές ήττες στις μεγάλες πόλεις, αύξησε το πανεθνικό του ποσοστό, ενώ ο εταίρος του είχε μεγάλες απώλειες.\nΕπιπρόσθετα το AKP σφυρηλάτησε τη συμμαχία με το ακροδεξιό MHP, ενώ απέσπασε και δήμους όπου πλειοψηφεί κουρδικός πληθυσμός.\nΤα δε κέρδη του CHP εξισώνονται με τις εικονικές απώλειες του HDP, το οποίο δεν κατέβασε υποψήφιους εκεί όπου το CHP είχε δυναμική να κερδίσει τον υποψήφιο του AKP. Το CHP όμως, αύξησε σημαντικά τους δήμους του, κράτησε τα κάστρα του (περιλαμβανομένης της Σμύρνης) και απέσπασε σημαντικά μητροπολιτικά προπύργια του κυβερνώντος κόμματος, περιλαμβανομένης της Κων/πολης, της Άγκυρας και της Αττάλειας.\nΌλα αυτά καταδεικνύουν τόσο τη φύση των ενδοαστικών αντιπαραθέσεων, όσο και το ρόλο των εφεδρειών του συστήματος στη συνεχιζόμενη αναμόρφωση του αστικού πολιτικού χάρτη, προς υπεράσπιση των συμφερόντων των μονοπωλίων.\nΚαι χωρίς να συνυπολογίζεται το Yeni Parti (Νέο Κόμμα) που δεν μετείχε στις δημοτικές εκλογές, αλλά φημολογείτε ότι βρίσκεται στα σκαριά με το βλέμμα στις προεδρικές εκλογές του 2024. Πρόκειται για κίνηση ιδρυτικών και ιστορικών στελεχών του AKP που εκπαραθυρώθηκαν ή περιθωριοποιήθηκαν από τον Ερντογάν. Διεργασίες που αγγίζουν πρώην προέδρο, πρωθυπουργούς και υπουργούς της Τουρκίας, όπως ο Αμπντουλάχ Γκιουλ, ο Αχμέτ Νταβούτογλου κι ο Αλί Μπαμπατζάν. Λαμβάνοντας υπόψη και τις ενδοαστικές διεργασίες που προηγήθηκαν των προεδρικών του 2018, με CHP και IP να επιδιώκουν να κατεβάσουν τον Γκιουλ ως υποψήφιο απέναντι στον Ερντογάν, θα μπορούσε να ανοίξει το δρόμο για νέες ενδοαστικές διεργασίες. Με το Νέο Κόμμα να κατεβάζει ένα υποψήφιο σεβαστό στους ψηφοφόρους του AKP που θα λαβει τη στήριξη και της αντιπολίτευσης, ενδεχομένως και της κουρδικής κεντροαριστεράς στο όνομα του «να φύγει ο Ερντογάν». Με ένα υποψήφιο το 2024 που δεν θα απαρνιέται την πολυετή διακυβέρνηση του AKP, αλλά θα στοχεύει δήθεν την αυταρχικότητα του σουλτάνου Ερντογάν. Και πάλι υπηρετώντας το μεγάλο κεφάλαιο και κλείνοντας το μάτι και στους ιμπεριαλιστές συμμάχους της Τουρκίας που στα πλαίσια των ενδο-ιμπεριαλιστικών ανταγωνισμών, δεν θα είχαν πλέον πρόβλημα να αλλάξουν το πρόσωπο (Ερντογάν), χωρίς να αλλάξουν οι αντιδραστικές πολιτικές. Αντίθετα μια τέτοια αλλαγή προσώπου, θα μπορούσε να ενισχύσει το ρόλο της Τουρκίας στην ιμπεριαλιστική πυραμίδα.\nΗ επιτυχία των κομμουνιστών\nΜέσα σε αυτό το περίπλοκο κουβάρι, η μόνη δύναμη που θα μπορούσε να λειτουργήσει ως πραγματικός πόλος αντίστασης και πάλης υπέρ των εργατών και των λαϊκών μαζών, είναι το TKP.\nΓια αυτό το λόγο είναι πολύ σημαντική η επιτυχία των κομμουνιστών στο Ντερσίμ, όπως και η ίδια η κάθοδός τους στις εκλογές, η οποία συνιστούσε ξεπέρασμα των νέων εμποδίων που όρθωσε το αστικό πολιτικό σύστημα ενάντια στο κομμουνιστικό κόμμα.\nΤο TKP απέσπασε σημαντική εμπειρία μέσα από τις δημοτικές εκλογές και το έπραξε αυτό αυξάνοντας σημαντικά τη δύναμη του και συνεχίζοντας, παρά τους περιορισμούς και τους αποκλεισμούς, να θέτει στο δημόσιο διάλογο ζητήματα όπως η ταξική πάλη και ο ίδιος ο σοσιαλισμός. Παρά το ότι κατέθεσε περιορισμένες πανεθνικά υποψηφιότητες, το TKP πέραν από την επιτυχία στο Ντερσίμ, πανεθνικά συγκέντρωσε πάνω από 130.000 ψήφους (0,16%), με αξιοσημείωτη αύξηση σε δήμους στην Σμύρνη όπως Ούρλα (2,33%), Τσεσμέ (1,04%), Ναρλιντερέ (1,58%) και Μπάλτσοβα (1,67%) και στο Μπεσίκτας της Κων/πολης (1,2%).\nΦυσικά η νίκη του TKP στο Ντερσίμ των 86.000 κατοίκων, είναι πρωτόγνωρη στην Τουρκία, όπου μέχρι το 2001 δεν μπορούσες καν να ονομάσεις νόμιμα ένα κόμμα κομμουνιστικό…\nΟ Ματσόγλου του TKP κέρδισε με 32,77% το δήμο έναντι των υποψηφίων του HDP (28,21%), CHP (20,59%), AKP (14,06%) και MHP (3,49%). Στην εκλογή δημοτικών συμβούλων του Ντερσίμ, το TKP έχασε οριακά την πρωτιά: HDP 29,75%, TKP 29,24%, CHP 22,57% και AKP 17,73%. Στη δε επαρχιακή συνέλευση του Ντερσίμ το TKP είναι τέταρτη δύναμη με ποσοστό που πλησιάζει το 20%: CHP 27,65%, HDP 23,83%, AKP 19,62%, TKP 18,35% και MHP 5,61%.\nΜάλιστα για μόλις κάτω από 200 ψήφους, το TKP απώλεσε το μικρό δήμο του Οβατσίκ, με τον προκάτοχο του Ματσόγλου, τον Μουσταφά Σαριγκιούλ, να επιστρέφει στη δημαρχία, αλλά ως υποψήφιος του CHP και όχι του κουρδικού κεντροαριστερού κινήματος, όπως σε παλαιότερες εκλογές… Το TKP διεκδίκησε τη δημαρχία χωρίς ονομαστικό υποψήφιο, έτσι ώστε να μπορούσε να ορίσει τον Ματσόγλου, σε περίπτωση που έχανε στο δήμο του Ντερσίμ. Για τους δημοτικούς συμβούλους του Οβατσίκ έλαβαν: CHP 34,78%, TKP 30,86%, AKP 21,28% και HDP 13,08%.\nΤο TKP έλαβε πολύ ψηλά ποσοστά σχεδόν σε όλους τους δήμους της επαρχίας Ντερσίμ για την εκλογή συμβούλων: Χοζάτ 22,05%, Μαζκίρτ 18,28%, Ναζιμιγιέ 16,49%, Πουλουμούρ 11,86% και Ακπαζάρ 9,71%.\nΑς αναφέρουμε ενδεικτικά τις συμμετοχές του TKP σε βουλευτικές εκλογές σε σύγκριση με τις άνω των 130 χιλιάδων ψήφων που έλαβε φέτος:\n• 1999 37,671 ψήφοι 0,12% (ως SIP)\n• 2002 50,496 ψήφοι 0,19%\n• 2007 80,092 ψήφοι 0,22%\n• 2011 64,006 ψήφοι 0,15%\n• 2015 (Ιούνης) 13,780 ψήφοι 0,03% (ως KP)\n• 2015 (Νοέμβρης) 52,527 ψήφοι 0,11% (ως KP)\n• 2018 Δεν επιτράπηκε συμμετοχή στο TKP που απάντησε με την κάθοδο ανεξάρτητων υποψηφίων για να υπάρχει σοσιαλιστική φωνή στην προεκλογική εκστρατεία.\nΣε συνέντευξή του στο Sol, ο Γ.Γ. της Κ.Ε. του TKP, Κεμάλ Οκουγιάν, τόνισε ότι τα ποσοστά του κόμματος παραμένουν χαμηλά, αλλά εχει σημασία η σημαντική αύξηση. Υπέδειξε το νέο διπολισμό που στήνεται, υποδεικνύοντας ότι σε μερικές επαρχίες το τρίτο κόμμα έχει ποσοστό κάτω του 1%. Κάτι που, όπως είπε, βλέπουμε για πρώτη φορά. Ο Κ. Οκουγιάν υπογράμμισε ότι μόνο το TKP είναι διαφορετικό, αφού όλα τα άλλα κόμματα μπορούν να συμμαχήσουν μεταξύ τους. Τόνισε, ανάμεσα σε άλλα, ότι το κόμμα απέδειξε ότι δεν λυγίζει από τις όποιες καταστάσεις και υπέδειξε ότι είναι σημαντικό που το TKP ξεπέρασε το 1% σε μεγάλες πόλεις. Από την άλλη τόνισε ότι αυτό δεν είναι αρκετό και ότι η πάλη συνεχίζεται.\nΩς προς τη νίκη στο Ντερσίμ, υπογράμμισε ότι οι κομμουνιστές θα κάνουν αυτά που υποσχέθηκαν και ότι η νίκη ανήκει στο λαό. Ο Κ. Οκουγιάν μίλησε για συλλογική οργανωμένη δουλειά και υπέδειξε ότι ο ίδιος ο λαός του Ντερσίμ θα ασκήσει τη δημαρχία, δημιουργώντας παράδειγμα.\nΈπιασε δουλειά ο Ματσόγλου\nΟ ίδιος ο Ματσόγλου μιλώντας στο Sol μετά την εκλογική νίκη του, τόνισε ότι «οι πόρτες του δήμου θα είναι ανοικτές για το λαό» και πρόσθεσε πως θα πραγματοποιήσει μια δημόσια συνάντηση για να βρεθεί ο καλύτερος τρόπος για τη συλλογική διαχείριση των κοινών του δήμου. Τόνισε ότι θα δημοσιοποιήσει όλα τα πεπραγμένα του διορισμένου από τον Ερντογάν δημάρχου και ότι θα διαχειριστεί το δήμο μαζί με το λαό. Πρόσθεσε ότι θα επεκτείνει στο Ντερσίμ το συνεταιριστικό μοντέλο παραγωγής που άρχισε στο Οβατσίκ και ευχαρίστησε τους ψηφοφόρους του που πίστεψαν στο σοσιαλισμό και την αλληλεγγύη. «Θα δείξουμε σε όλη τη χώρα ότι ένα σοσιαλιστικό μοντέλο είναι εφικτό», συμπλήρωσε.\nΑρχικά πάντως, η εκλογική επιτροπή αρνήθηκε να ορκίσει τον Ματσόγλου, επικαλούμενη λόγους ασφαλείας… Όταν κλήθηκε να δώσει εξηγήσεις ως προς τα αίτια, απάντησε ότι δεν επιθυμεί να δηλώσει κάτι περισσότερο! Με καθυστέρηση 24 ωρών, ο Ματσόγλου ορκίστηκε δήμαρχος του Ντερσίμ και έπιασε άμεσα δουλειά, αφού ευχαρίστησε το λαό και για τις αντοδράσεις του ενάντια στις αρχικές προφάσεις για καθυστέρηση της ορκωμοσίας του.\nΠρώτα κάλεσε όλους όσους θα του έστελναν λουλούδια για συγχαρητήρια, να μην το πράξουν, αλλά να καταθέσουν το αντίστοιχο ποσό σε ταμείο για τα αδέσποτα ζώα της πόλης. Από το γραφείο του δημάρχου του Ντερσίμ συνέχισε από εκεί που έμεινε στο Οβατσίκ: Με διαφάνεια.\nΈδωσε στη δημοσιότητα τα οικονομικά του δήμου, αποκαλύπτοντας την κακοδιαχείριση των διορισμένων από τον Ερντογάν δημοτικών αρχών που είχαν αντικαταστήσει τον Κούρδο συλληφθέντα πρώην δήμαρχο, τον Νοέμβρη του 2017. Ανακοίνωσε ότι παρέλαβε χρέος 65 εκ. ΤΛ και ταμείο μόλις 266 χιλιάδων ΤΛ.\nΟ Ματσόγλου αποκάλυψε ότι ο διορισμένος δήμαρχος, αναλαμβάνοντας καθήκοντα τον Νοέμβρη του 2017 είχε παραλάβει 17 εκ. ΤΛ σε πλεόνασμα!!! Δεν χρειάζονται περισσότερα σχόλια…\nΟ Ματσόγλου μετά τη νίκη του, έδωσε συνέντευξη και στον Ριζοσπάστη (διαβάστε την εδώ)\nΟ εργαζόμενος λαός έχει το κομμουνιστικό του κόμμα\nΤο TKP με ανακοίνωσή του σχολίασε το αποτέλεσμα των εκλογών:\n1) Η κρίση του AKP, που ανήλθε στην εξουσία πριν 17 χρόνια, έχει εμβαθύνει. Οι εκλογές μετατράπηκαν σε κρίση όχι μόνο του AKP, αλλά και για τα αντιπολιτευόμενα κόμματα που συμμορφώνονται με το καθεστώς του AKP. Άμεσα μετά τις κάλπες, οι εκκλήσεις των εκπροσώπων του κεφαλαίου για ομαλοποίηση, μπορεί να εκτονώσουν την κρίση προσωρινά. Όμως η Τουρκία εισέρχεται σε μια έντονη οικονομική, πολιτική και κοινωνική κρίση.\n2) Είναι επίσης ξεκάθαρο ότι το κεντρικό κόμμα της αντιπολίτευσης, το οποίο κέρδισε τους δήμους της Άγκυρας και της Κων/πολης με υποψήφιους προερχόμενους από το εθνικιστικό MHP και ισλαμιστικές τάσεις αντίστοιχα, έχει εισέλθει στη δική του κρίση. Η οργή ενάντια στο AKP που συσσωρεύεται στην κοινωνία για 17 χρόνια, εγκλωβίστηκε στην ιδεολογία του AKP με τη βοήθεια του CHP. Είναι αδύνατο να δημιουργηθεί ιστορία επιτυχίας ή η όποιου είδους ελπίδα για το λαό από αυτή την εικόνα.\n3) Ως αντιπρόσωπος μιας πλατιάς συμμαχίας, ο υποψήφιος του TKP, Φατίχ Μεχμέτ Ματσόγλου, κέρδισε τον επαρχιακό δήμο του Ντερσίμ. Αυτή η νίκη έχει ιστορική σημασία στην Τουρκία. Μαζί με τους φίλους μας, θα κάνουμε ότι μπορούμε για να επεκτείνουμε την προοπτική των “λαϊκών δημαρχειών” σε επαρχιακό επίπεδο. Συγχαίρουμε το λαό του Ντερσίμ για τις αποφάσεις του.\n4) Το TKP σε αυτές τις εκλογές που αφήνουν την εντύπωση ενός δικομματικού συστήματος, πέτυχε ριζοσπαστικά αυξημένες ψήφους, παρά τις προκλήσεις, τις επιβολές και τους περιορισμούς. Το TKP έλαβε πάνω από 130 χιλιάδες ψήφους για τα δημοτικά συμβούλια. Σε τρεις κύριες μητροπολιτικές πόλεις υπήρξε αξιοθαύμαστη αύξηση των κομματικών ψήφων, ενώ σε Ούρλα, Μπάλτσοβα, Ναρλιντερέ, Τσεσμέ (της Σμύρνης) και Μπεσίκτας (της Κωνσταντινούπολης), οι ψήφοι του TKP ξεπέρασαν το 1%. Αξίζει να σημειωθεί ότι το ποσοστό του TKP στην Ούρλα ξεπέρασε το 2%.\n5) Το TKP έλαβε υψηλό ποσοστό σε κάποιες περιφέρειες που είχε ως στόχο να διακυβερνήσει ως παράδειγμα λαϊκών δημαρχειών, αλλά δεν τα κατάφερε λόγω κάποιων εξελίξεων της τελευταίας στιγμής. Το TKP δεν μπορεί και δεν θα περιορίσει τον εαυτό του στις εκλογές. Όντως οι κομμουνιστές ενδυναμώθηκαν σε δεκάδες νέες περιφέρειες και γειτονιές και δεν βλέπουμε το αποτέλεσμα σε αυτές τις περιφέρειες ως αποτυχία. Αντίθετα θεωρούμε αυτές τις περιοχές ως νέα οχυρά μας.\n6) Ως προς τις εκλογές για δημάρχους, όπου οι αποφάσεις των ψηφοφόρων επηρεάζονται από διάφορες επιρροές και τοπικές ισορροπίες, το TKP έχει επίσης αυξήσει τις ψήφους του. Ενδεχομένως κάποιες από τις ψήφους που ρίχθηκαν υπέρ του TKP να ήταν “ψήφοι διαμαρτυρίας”, αλλά τα αποτελέσματα δείχνουν ξεκάθαρα ότι το κόμμα έχει δημιουργήσει τη δική του βάση από πέρσι. Αυτοί που θέλουν να ανατρέψουν το σύστημα στην Τουρκία και να δημιουργήσουν μια σοσιαλιστική χώρα έριξαν την ψήφο τους υπέρ των κομμουνιστών.\n7) Αυτοί που ψήφισαν το TKP πρέπει να έχουν υπόψην τους ότι η βούλησή τους έχει σημαντικό αποτέλεσμα: Η ελπίδα ανθίζει στην Τουρκία. Το κόμμα μας θα εργαστεί για τη λεπτομερειακή ανάλυση των εκλογικών αποτελεσμάτων και θα εξαπολύσει μια ακόμη πιο έντονη περίοδο δράσης από ότι ήταν η προεκλογική περίοδος, έτσι ώστε ο λαός της Τουρκίας να μην είναι καταδικασμένος στην τάξη των καπιταλιστών, των ιμπεριαλιστών και των αντιδραστικών, με τους οποίους δεν “είμαστε στην ίδια βάρκα” (σ.σ. πρόσφατα ο Ερντογάν είχε πει προεκλογικά αυτή τη φράση).\n8) Ευχαριστούμε όλους τους πολίτες που μας ψήφισαν ή μας στήριξαν με διάφορους τρόπους.\n9) Για μια ακόμη φορά, καλούμε όλους όσους οι καρδιές τους βρίσκονται με το TKP, να συνενωθούν με την πάλη μας. Θα είμαστε πιο δυνατοί μαζί. Αν το χρήμα έχει την εξουσία του, ο εργαζόμενος λαός έχει το κομμουνιστικό του κόμμα!\nΠΡΟΗΓΟΥΜΕΝΟ ΑΡΘΡΟ Προηγούμενο Άρθρο: Ο επαγγελματίας ψεύτης\nΕΠΟΜΕΝΟ ΑΡΘΡΟ Επόμενο Άρθρο: Νέες χαριστικές παραχωρήσεις εκατοντάδων εκατομμυρίων προς τις τράπεζες


Κωδικός : KAGOPARKA1\nΈνα απίθανο παιδικό μπουφάν 2 όψεων για κορίτσια για μοναδικές γκλάμορους εμφανίσεις. Από τη μία πλευρά είναι σε σκούρο μπλε χρώμα με συνθετική γούνα. Το εσωτερικό έχει σκούρα μπλε φόδρα διάσπαρτη με χρυσά πουά. Είναι σε σχήμα «Α» και διαθέτει κουκούλα, κουμπιά και 2 τσέπες. Γυρίστε το μπουφάν από όποια πλευρά επιθυμείτε ανάλογα με την περίσταση! Φροντίδα, ζεστασιά, αλλά και στιλ για τις δεσποινίδες σας με την μοναδικότητα και την πρωτοτυπία DPAM. Από τη φθινοπωρινή/χειμερινή συλλογή της DPAM!


Τηλεϊατρική μέσω κινητού τηλεφώνου στο πλευρό των χρονίων πασχόντων\n06/02/2018 06/02/2018 τεχνολογία και διαβήτης, Τηλεϊατρική\nΤηλεϊατρική: Και όμως, η κινητή τηλεφωνία μπορεί να σώσει ζωές και ιδιαίτερα όσων έχουν κάποιο χρόνιο νόσημα.\nΤα νέα υψηλών ταχυτήτων δίκτυα κινητής τηλεφωνίας προσφέρουν τη δυνατότητα ανάπτυξης εφαρμογών ηλεκτρονικής υγείας (e-health), τηλεϋγείας (telehealth) και τηλεϊατρικής (telemedicine). Η τεχνολογική εξέλιξη των τελευταίων χρόνων έχει συμβάλει στην ανάπτυξη εφαρμογών στο χώρο της υγείας και της κατ’ οίκον φροντίδας και νοσηλείας, προσφέροντας ποιότητα ζωής και ασφάλεια ακόμα και στις πιο απομακρυσμένες περιοχές -αρκεί να διαθέτουν δίκτυα κινητής τηλεφωνίας 4G και 4G+.\nΜια από τις πρώτες εφαρμογές των σύγχρονων τεχνολογιών πληροφορίας και επικοινωνίας είναι η έγκαιρη διάγνωση της αρτηριακής υπέρτασης, ο έλεγχος και η εξ αποστάσεως παρακολούθηση των ασθενών. Το ίδιο ισχύει και για άλλους ασθενείς με παθήσεις που χρήζουν συχνής παρακολούθησης. Για τους ανθρώπους που πάσχουν από διαβήτη διευκολύνεται η ζωή όσων κατοικούν σε νησιά, μακριά από αστικά κέντρα και νοσοκομεία ή είναι άτομα περιορισμένης κινητικότητας ή με ειδικές ανάγκες. Εξετάσεις και αποτελέσματα μπορούν να πραγματοποιηθούν πλέον χωρίς τη μετακίνηση του ασθενούς με την επικοινωνία του αγροτικού ιατρού με το νοσοκομείο.\nΟι εφαρμογές τηλεϊατρικής προσφέρουν τη δυνατότητα απομακρυσμένης εξέτασης – διάγνωσης με εξειδικευμένα ιατρικά εργαλεία και εφαρμογές. Συμβάλλουν έτσι στη μείωση επισκέψεων σε νοσοκομεία και της δαπάνης των ασθενών και των οικογενειών τους, ενισχύοντας την ποιότητα ζωής τους. Σε περιπτώσεις χρόνια πασχόντων, ο ασθενής δεν χρειάζεται να μεταβαίνει συχνά στο νοσοκομείο. Μπορεί με τις εφαρμογές τηλεϊατρικής να μεταφέρει στο γιατρό όλες τις απαιτούμενες ενδείξεις και μετρήσεις, όπως προκύπτουν από τις εξετάσεις του, ώστε να λάβει τις απαραίτητες οδηγίες.\nΥπάρχουν, επίσης, συστήματα απομακρυσμένης επικοινωνίας υψηλής ευκρίνειας με οπτική και ακουστική κάλυψη. Και αυτά με τη σειρά τους συμβάλλουν στη μείωση της ανάγκης μετακινήσεων του ιατρικού και νοσηλευτικού προσωπικού, εξοικονομώντας κόστος και χρόνο σε μια εποχή ισχνών αγελάδων. Ένα μεγάλο νοσοκομείο μπορεί, μεταξύ άλλων, κατ’ αυτόν τον τρόπο να καθοδηγήσει έναν γιατρό ή ένα νοσηλευτή πώς να διαχειριστεί ένα περιστατικό τη στιγμή που συμβαίνει σε όποιο σημείο της χώρας και να βρίσκεται.\n← Επιστολή του ΣΥ.Ν.Ε.Δ. στον Υπουργό Παιδείας: «Αναθεώρηση του άρθρου 13 του Π.Δ. 50 /1996: Ειδικές κατηγορίες μετάθεσης και τοποθέτησης εκπαιδευτικών»\nΤι τελικά αλλάζει στη ζωή ενός ατόμου μετά τη διάγνωση με Διαβήτη; →


Ήταν 6 Δεκεμβρίου 1994. Κρύα νύχτα γεννήθηκα. Η Αθήνα δεν ήταν σαν το Λάγος στη Νιγηρία. Πολύβουη, κοσμοπολίτικη, φωτεινή. Ο μπαμπάς μου αισθανόταν την ευκαιρία. Μια ευκαιρία για εκείνον, περισσότερες για εμάς.\nΟ μεγαλύτερος αδερφός μου ο Φράνσις παρέμεινε πίσω στην «πατρίδα», Νιγηρία λεγόταν μέχρι τότε, με τον παππού και τη γιαγιά. Εγώ ο Θανάσης, ο Κώστας και ο Αλέξης μάθαμε να ονειρευόμαστε στη νέα μας «πατρίδα», μια χώρα με πλούσια ιστορία, ξακουστή μυθολογία και γνωστή για μια πολιτική εφεύρεση, τη δημοκρατία.\nΌλα αυτά βέβαια στα σχολικά βιβλία. Η ζωή μας τα έφερε αλλιώς. Μικρό το σπίτι στα Σεπόλια, συχνά χρειάστηκε να πουλήσω σε περαστικούς μικροπράγματα για να επιβιώσω, ο μπαμπάς μου δύσκολα έβρισκε εργασία.\nΟι γονείς μου όμως ήταν υπερήφανοι άνθρωποι. Ο πατέρας μου πρώην επαγγελματίας ποδοσφαιριστής στη Νιγηρία, ενώ η μητέρα μου αθλήτρια του άλματος εις ύψος. Ο αθλητισμός και οι δύσκολες συνθήκες επιβίωσης τους ενέπνευσαν σεβασμό για όλους και για όλα. Και πρώτα από όλα για αυτό που ονομάζεται πατρίδα.\nΠραγματικά όπου γη και πατρίς. Οι γονείς μου αποφάσισαν να μου δώσουν ένα νιγηριανό και ένα ελληνικό όνομα. Όλοι σας με ξέρετε ως Γιάννη Αντετοκούνμπο. Εγώ όμως ονομάζομαι Γιάννης Σίνα-Ούγκο Αντετοκούνμπο, εκτός από ελληνικό έχω και νιγηριανό όνομα. Λένε ότι αν ξεχάσεις τις ρίζες σου, ξεχνάς τον εαυτό σου. Ο δικός μου ο πολιτισμός είναι να θυμάμαι το πριν και να πορεύομαι στο μέλλον. Άλλωστε ως Ούγκο με αντιμετώπισαν πολλές φορές. Το λέω όμως χωρίς παράπονο.\nΤα ρατσιστικά και απάνθρωπα σχόλια ήταν στην καθημερινότητά μου. Η ζωή μου είχε δύο δρόμους. Ο ένας να λυπηθώ, να εκνευριστώ και να λιγοθυμήσω. Ο άλλος να αντιληφθώ ότι οι άνθρωποι είναι περίεργοι, κάποιες φορές δυστυχείς και κάποιες άλλες μνησίκακοι. Η κοινωνία έχει μια ισορροπία ανάμεσα στο καλό και το κακό. Αν επικρατήσει στην ψυχή σου το καλό, αυτό που θα σου συμβεί είναι απλά να βιώσεις την ευτυχία.\nΠαίζω μπάσκετ. Ξεκίνησα από το Φιλαθλητικό. Ξεχώριζα και με είδαν στο ΝΒΑ. Επιλέχθηκα στο νούμερο 15 του NBA Ντραφτ στις 4 Απριλίου του 2013 από τους Μιλγουόκι Μπακς. Η ζωή μου άρχιζε να αλλάζει. Είχα χρήματα να βοηθήσω τους γονείς μου και όσο κόσμο μπορούσα. Στον πλανήτη μας πάντα θα υπάρχουν άνθρωποι που έχουν ανάγκη, ανάγκη για ιατρική φροντίδα, ανάγκη για χρήματα, ανάγκη για έναν καλό λόγο, ανάγκη για λίγη έμπνευση. Θέλω από τα βάθη της καρδιάς μου να γίνω για όλους αυτούς η ανάγκη. Γιατί κι εγώ έμαθα να παίζω μπάσκετ, να αγωνίζομαι και να μάχομαι από ανάγκη.\n21 Ιουλίου 2021. Το ταξίδι μου ολοκληρώθηκε, ή μόλις ξεκίνησε. Είμαι πρωταθλητής ΝΒΑ, δηλαδή πρωταθλητής κόσμου στο μπάσκετ. Ανέβηκα στο υψηλότερο βάθρο της ιστορίας. Κατέκτησα την κορυφή μιας διαδρομής που είχε κόπους, θυσίες, μίση και έχθρες. Έγινα ένα πρότυπο με ιδανικά για όλα τα παιδιά του κόσμου, μικρά και μεγάλα. Τους έμαθα να είναι ακέραιοι χαρακτήρες, να βοηθούν το διπλανό τους και προπαντός να μην σταματήσουν να ονειρεύονται. Το όνειρο είναι η μητέρα της ελπίδας, κάθε ελπίδας.\nΠριν από εμένα ήταν ο Michael Jordan που αναφώνησε «για να επιτύχεις θα πρέπει να γίνεις εγωιστής, αλλιώς δεν θα καταφέρεις ποτέ τίποτα. Μόλις όμως φτάσεις στο υψηλότερο επίπεδο των στόχων σου, τότε θα πρέπει να σταματήσεις να είσαι εγωιστής και να παραμείνεις προσιτός, χωρίς να απομονωθείς». Δεν ξέρω αν υπήρξα εγωιστής. Θέλω όμως να παραμείνω προσιτός και γήινος. Ίσως αυτός να είναι ο τρόπος να εμφυσήσω την ελπίδα, την ανάγκη, το όνειρο.\nΚαι πάντα να θυμάστε αυτό. «Δεν αποθνήσκουν οι θεοί. Η πίστις αποθνήσκει του αχαρίστου όχλου των θνητών». Δεν σας το λέει ο Καβάφης, εγώ σας το λέω, ο Ούγκο με το Νούμερο 34, ο πρωταθλητής.


Δέκα χρόνια βίας στη Συρία - Δυνατή Ελλάδα\nΚομισιόν: Τον Ιούνιο θα αξιολογηθούν εκ νέου οι σχέσεις της ΕΕ με την Τουρκία\nΔέκα χρόνια βίας στη Συρία\ngeoathanasΔημοσιεύτηκε: 16-04-2021 04:04:52Δημοσιεύτηκε: 22 Μαρτίου 2021 06:000\nΟ πόλεμος στη Συρία, που ξεκίνησε τον Μάρτιο του 2011 και μπαίνει πλέον στον ενδέκατο χρόνο, έχει στοιχίσει τη ζωή σε 400.000 ανθρώπους, σύμφωνα με τον τελευταίο απολογισμό που έδωσε στη δημοσιότητα το Συριακό Παρατηρητήριο Ανθρωπίνων Δικαιωμάτων. Μεταξύ αυτών, 22.000 ήταν παιδιά.\nΟ πόλεμος εκτόπισε σχεδόν τον μισό πληθυσμό της χώρας, ενώ περίπου 200.000 άνθρωποι αγνοούνται. Όσοι επιζούν και μένουν στη Συρία, ζουν χωρίς να διαθέτουν ούτε τα απολύτως απαραίτητα. Σύμφωνα με τον συντονιστή ανθρωπιστικής βοήθειας του ΟΗΕ για τη Συρία, Μαρκ Λόουκοκ, πάνω από το 50% του συριακού πληθυσμού δεν έχει σταθερά πρόσβαση σε βασικά είδη διατροφής, ενώ κατά τη διάρκεια της περσινής χρονιάς προστέθηκαν περισσότερα από 4 εκατομμύρια Σύριοι σε εκείνους που πλήττονται από πείνα.\nΟι μάχες μειώθηκαν το 2020, χάρη στην κατάπαυση του πυρός στη βορειοδυτική Συρία αλλά και εξαιτίας της πανδημίας, αφού όλες οι προσπάθειες επικεντρώθηκαν στον έλεγχό της.\nΕξέγερση και καταστολή\nΟ καταστροφικός πόλεμος στη Συρία ξεκίνησε τον Μάρτιο του 2011, με την καταστολή της λαϊκής εξέγερσης που ξέσπασε στη χώρα, ως επακόλουθο της Αραβικής Άνοιξης. Στις 15 Μαρτίου 2011 ξεσπά ένα κίνημα διαμαρτυρίας στη Συρία, μια χώρα που κυβερνάται με σιδηρά πυγμή εδώ και σαράντα χρόνια από την οικογένεια Άσαντ.\nΟι μικρές διαδηλώσεις διαλύονται στη Δαμασκό. Όμως στην Ντεράα, όπου 15 έφηβοι βασανίζονται επειδή ζωγράφισαν αντικαθεστωτικά γκράφιτι, το κίνημα παίρνει διαστάσεις. Οι κινητοποιήσεις εξαπλώνονται και σε άλλες πόλεις και καταστέλλονται.\nΌπως εξιστορεί και ο ρεπόρτερ του Spiegel, για μήνες, χιλιάδες άνθρωποι έβγαιναν στους δρόμους σε πόλεις σε όλη τη χώρα κάθε Παρασκευή για ειρηνικές πορείες. Ο κίνδυνος πυροβολισμού ήταν πολύ πραγματικός. Συχνά, πολλοί περισσότεροι άνθρωποι έχασαν τη ζωή τους την επόμενη μέρα, πυροβολημένοι καθώς παρευρέθηκαν στις κηδείες εκείνων που είχαν σκοτωθεί την προηγούμενη ημέρα. Ήταν μόνο ένας μικρός πρόδρομος για την ασυνήθιστη φρίκη που θα έρθει. Κανείς δεν φανταζόταν χημικά όπλα, τάνκερ, τζιχαντιστές, ρωσικά αεροσκάφη, περισσότερους από 400.000 νεκρούς και τη μεγαλύτερη προσφυγική έξοδο από τον Β’ Παγκόσμιο Πόλεμο.\nΘέλανε και απαιτούσανε αλλαγή, τερματισμό της διαφθοράς και το τέλος της δικτατορίας της οικογένειας Άσαντ. Η απάντηση του καθεστώτος ήτανε βία και ψέματα. Η κρατική τηλεόραση ανέφερε ότι «ένοπλες συμμορίες» είχαν βγει στους δρόμους, οι οποίες ελέγχονται και οπλίζονται από την ισραηλινή μυστική υπηρεσία.\n«Δεν θα γονατίσουμε μπροστά σε κανέναν εκτός από τον Θεό»\nΟι Σύριοι πίστευαν πραγματικά ότι η ειρηνική διαμαρτυρία θα μπορούσε να προκαλέσει αλλαγή. Σε όλη τη χώρα, οι τοπικές επιτροπές συμφώνησαν σε ένα κοινό σύνθημα για τις διαδηλώσεις κάθε Παρασκευή. «Δεν θα γονατίσουμε μπροστά σε κανέναν εκτός από τον Θεό». Ήταν η απάντηση στα αιτήματα της δικτατορίας του Άσαντ: «Γονάτισε και υποτάξου! Ή θα λιμοκτονήσεις και θα καταστραφείς!».\nΤον Ιούλιο, ένας συνταγματάρχης που διέφυγε στην Τουρκία ιδρύει τον Ελεύθερο Συριακό Στρατό, με μέλη του πολίτες που πήραν τα όπλα και λιποτάκτες του στρατού. Οι ένοπλοι αντάρτες θα καταλάβουν σταδιακά σημαντικά προπύργια, όπως τομείς στη Χομς (κεντρική Συρία) και συνοικίες του Χαλεπιού (βόρεια).\nΤον Μάρτιο του 2012 στη Χομς ο στρατός ανακαταλαμβάνει τη συνοικία Μπάμπα Αμρ των ανταρτών, αφού την πολιόρκησε για έναν μήνα. Είχαν προηγηθεί πολλές αιματηρές επιχειρήσεις, ιδίως στη Χάμα, μετά τις αντικαθεστωτικές διαδηλώσεις.\nΤον Ιούλιο, οι αντάρτες εξαπολύουν τη μάχη της Δαμασκού. Η κυβέρνηση διατηρεί τον έλεγχο της πρωτεύουσας, όπως χάνει ορισμένες ζώνες στα προάστια.\nΤο Συριακό Παρατηρητήριο Ανθρωπίνων Δικαιωμάτων και άλλοι ακτιβιστές καταγγέλλουν ότι η πολεμική αεροπορία του καθεστώτος βομβαρδίζει με βαρέλια γεμάτα με εκρηκτικά.\nΗ εμπλοκή της Χεζμπολάχ και του Ιράν και τα χημικά\nΤο σιιτικό, λιβανέζικο κίνημα Χεζμπολάχ παραδέχεται τον Απρίλιο του 2013 ότι στηρίζει τον Άσαντ, ο οποίος προέρχεται από τη μειονότητα των αλαουιτών, ενός παρακλαδιού του σιιτικού Ισλάμ. Η Χεζμπολάχ στέλνει χιλιάδες μαχητές στη Συρία ενώ και το Ιράν κινητοποιεί, στο πλευρό του καθεστώτος, ειδικές δυνάμεις και ξένους μαχητές.\nΤον Αύγουστο του 2013, περισσότεροι από 1.400 άνθρωποι χάνουν τη ζωή τους σε μια επίθεση με χημικά όπλα στις ζώνες των ανταρτών κοντά στη Δαμασκό, σύμφωνα με την Ουάσινγκτον. Η επίθεση αυτή αποδίδεται στο καθεστώς, όμως ο τότε πρόεδρος των ΗΠΑ Μπαράκ Ομπάμα, αν και είχε χαρακτηρίσει «κόκκινη γραμμή» τη χρήση χημικών, αρνείται να εξαπολύσει τιμωρητικά πλήγματα σε βάρος της Δαμασκού. Αντ’ αυτού, καταλήγει με τη Ρωσία σε μια συμφωνία για την καταστροφή του χημικού οπλοστασίου της Συρίας.\nΤον Ιούνιο του 2014 η οργάνωση Ισλαμικό Κράτος ανακοινώνει ότι ίδρυσε ένα «χαλιφάτο» στα εδάφη που έθεσε υπό τον έλεγχό της στη Συρία και το γειτονικό Ιράκ. Τον Σεπτέμβριο, ένας διεθνής συνασπισμός υπό την ηγεσία των ΗΠΑ εξαπολύει τα πρώτα πλήγματα εναντίον στόχων του ΙΚ στη Συρία.\nΥποστηριζόμενη από αυτόν τον συνασπισμό, μια συμμαχία αραβοκουρδικών δυνάμεων θα πολεμήσει τους τζιχαντιστές επί του εδάφους και θα τους διώξει από την «πρωτεύουσά» τους, τη Ράκα. Τον Μάρτιο του 2019 θα καταλάβει και το τελευταίο προπύργιο του ΙΚ στη Συρία, την πόλη Μπαγούζ.\nΟ Πούτιν στο πλευρό του Άσαντ\nΤον Σεπτέμβριο του 2015 η Μόσχα ξεκινά μια εκστρατεία αεροπορικών βομβαρδισμών, στηρίζοντας τις χερσαίες δυνάμεις του συριακού καθεστώτος που αντιμετωπίζουν δυσκολίες στα μέτωπα. Η παρέμβαση της Ρωσίας ξαναφέρνει σε πλεονεκτική θέση τη Δαμασκό και οι αντάρτες υφίστανται απώλειες.\nΜετά τις αλλεπάλληλες επιθέσεις και μια ανελέητη πολιορκία, το καθεστώς ανακαταλαμβάνει, στα τέλη του 2016, το Χαλέπι. Ακολουθεί η ανάκτηση της Ανατολικής Γούτας, κοντά στη Δαμασκό, το 2018.\nΑμερικανικά πλήγματα και η νέα επιχείρηση της Τουρκίας\nΤον Απρίλιο του 2017 περισσότεροι από 80 άμαχοι σκοτώνονται στο Χαν Σεϊχούν (δυτική Συρία) σε μια επίθεση με αέριο σαρίν, η οποία αποδίδεται στο καθεστώς. Σε αντίποινα, ο τότε πρόεδρος των ΗΠΑ Ντόναλντ Τραμπ διατάζει αεροπορικά πλήγματα στην αεροπορική βάση Αλ Σαϊράτ, στο κέντρο της χώρας.\nΈναν χρόνο αργότερα, οι ΗΠΑ, η Γαλλία και η Βρετανία εξαπολύουν επιθέσεις εναντίον στρατιωτικών θέσεων του καθεστώτος, με αφορμή μια επίθεση με χημικά κοντά στη Δαμασκό.\nΣτις 9 Οκτωβρίου 2019 η Τουρκία -η οποία από το 2016 είχε οργανώσει δύο στρατιωτικές επιχειρήσεις στη βόρεια Συρία- επωφελείται από την αποχώρηση των ΗΠΑ και, σε συνεργασία με Σύρους μαχητές, εξαπολύει επίθεση εναντίον των κουρδικών δυνάμεων. Με την επιχείρηση αυτή, η Άγκυρα καταλαμβάνει μια μεθοριακή ζώνη μήκους 120 χιλιομέτρων στο συριακό έδαφος.\nΤον Δεκέμβριο του 2019 το καθεστώς, με τη στήριξη της Μόσχας, εξαπολύει νέα επίθεση για να ανακαταλάβει το Ιντλίμπ (βορειοδυτικά), το τελευταίο μεγάλο προπύργιο των τζιχαντιστών και των ανταρών.\nΜε την εκεχειρία που κηρύσσεται τον Μάρτιο του 2020, κατόπιν της ρωσοτουρκικής συμφωνίας, σταματά η επίθεση του καθεστώτος.\nΗ Δαμασκός ελέγχει σήμερα πάνω από το 60% του συριακού εδάφους, χάρη στις νίκες που σημείωσε, από το 2015 και μετά, εναντίον των τζιχαντιστών και των ανταρτών, με τη στήριξη της Ρωσίας. Δεν ελέγχει ωστόσο τον τελευταίο θύλακα των ανταρτών στο Ιντλίμπ, στα βορειοδυτικές, τις ζώνες που ελέγχονται από την Τουρκία κατά μήκος των βόρειων συνόρων και τα εδάφη, στα βορειοανατολικά, που είναι υπό τον έλεγχο των κουρδικών δυνάμεων.\nΚαι σαν να μην έφθανε ο πόλεμος έρχεται να προστεθεί τώρα στα δεινά του πληθυσμού και μια οικονομική κρίση. Μέσα στους τελευταίους 12 μήνες το εθνικό νόμισμα έχασε το 25% της αξίας του, ενώ παράλληλα τριπλασιάστηκαν οι τιμές για βασικά είδη διατροφής.\nΗ δραματική υποτίμηση της λίρας τους τελευταίους μήνες οδήγησε σε εκτόξευση τιμών βασικών ειδών διατροφής όπως, για παράδειγμα, του ψωμιού. Για να τα αγοράσουν ψωμί οι Σύριοι ξοδεύουν ολοένα και περισσότερα χρήματα από το πενιχρό τους εισόδημα. Επιπλέον, επειδή η παραγωγή αρτοσκευασμάτων περιορίζεται, δεν υπάρχουν οι αναγκαίες ποσότητες για να καλυφθούν οι ανάγκες του πληθυσμού. Καθημερινά σχηματίζονται τεράστιες ουρές μπροστά στα αρτοποιεία. Υπάρχουν ελλείψεις στα πάντα: από τη βενζίνη, τα τρόφιμα μέχρι το ρεύμα.\nΤην ίδια στιγμή επικρατεί στασιμότητα στις προσπάθειες αναζήτησης πολιτικής λύσης στη Συρία. Ο ειδικός απεσταλμένος του ΟΗΕ Γκέιρ Πέντερσεν δήλωσε μάλιστα απογοητευμένος ότι δεν υπάρχει λόγος να συνεχιστούν οι διαπραγματεύσεις στη Γενεύη. Το τίμημα για την απουσία προόδου στις διαπραγματεύσεις πληρώνει ο πληθυσμός, δηλώνει ο πρόεδρος της Διεθνούς Επιτροπής του Ερυθρού Σταυρού Πέτερ Μάουρερ προειδοποιώντας ότι «οι Σύριοι δεν θα αντέξουν έναν ακόμα χρόνο, πόσο μάλλον άλλα δέκα».


SADDAYAH: Artwork και πρώτο single - ROCKWAY\nHomeΝΕΑSADDAYAH: Artwork και πρώτο single\nΟι Ρουμάνοι death metallers Saddayah έχουν έτοιμο το debut album τους.\nΟ τίτλος του θα είναι “Apopheny Of Life” και θα κυκλοφορήσει στις 7 Σεπτεμβρίου μέσω της Loud Rage Music με την οποία υπέγραψαν πρόσφατα.\nΗ παραγωγή, η μίξη και το mastering έγιναν στο I.V. Metal Foundry studio ενώ το artwork είναι μια δημιουργία του Costin Chioreanu.\nΕπίσης δόθηκε στη δημοσιότητα το single “Born in Singularity” το οποίο μπορείτε να ακούσετε παρακάτω.\nΟι Saddayah είναι οι:\nPetrut Ilie – φωνητικά\nSerban Mateescu – μπάσο\nGabriel Marincu – κιθάρες\nSorin Marincu – κιθάρες


Μαΐου 2014 | ΑΣΥΜΠΙΕΣΤΟΣ - ΕΛΛΗΝΕΣ YOUTUBERS\n0 Ελλάδα: το «Μεξικό» της Ε.Ε.;\nΑ) Όπως και εκεί, έτσι και εδώ οι πολιτικές ελίτ της χώρας ασκούν μιας μορφής «συγκυβέρνηση» με ξένα συμφέροντα. ΗΠΑ και πολυεθνικές εκεί, εδώ γερμανο-τουρκικός άξονας και οι πανταχού παρούσες πολυεθνικές, υπό τις ευλογίες του Ομπάμα. Όλη η ουσία της πολιτείας των ελληνικών αρχουσών τάξεων ανακεφαλαιώνεται σε μια περίφημη δήλωση που είχε απευθύνει ο Ερντογάν προς τις χώρες της Βαλκανικής: «Συμπατριωτισμός» – δηλαδή μια έκκληση προς τις ελίτ των χωρών της περιοχής μας να μεταβληθούν σε ντήλερ των νεο-οθωμανικών συμφερόντων. Τα πράγματα είναι πολύ ξεκάθαρα: Αυτή τη στιγμή στα Βαλκάνια κυριαρχεί μια ανανεωμένη εκδοχή της γερμανο-τουρκικής συμμαχίας που καθόρισε τις εξελίξεις κατά τις δύο πρώτες δεκαετίες του 20ου αιώνα: Ημισέληνος και Ντόιτσε Μπανκ. Ο δε Ομπάμα, πλειοδοτεί προς αυτήν την κατεύθυνση, γιατί με αυτόν τον τρόπο δίνεται ώθηση στο δικό του ευρω-ατλαντικό όραμα. Η δε συμμαχία της Γερμανίας και της Τουρκίας τον εξυπηρετεί καθώς έτσι απομακρύνεται η Γερμανία από την Ρωσία, ενώ διαμορφώνονται και οι συνθήκες για άρση του τουρκο-ισραηλινού «διαζυγίου».\nΒ) Στο εσωτερικό των αρχουσών τάξεων αναδεικνύονται τάσεις «λατινοαμερικανοποίησης»: Οι κομματικοί μηχανισμοί της μεταπολίτευσης πνέουν τα λοίσθια, γι’ αυτό το Σύστημα περνάει σ’ ένα «σχέδιο Β». Προχωράει στην κατασκευή πολιτικών προσωπικοτήτων «αλά Μπερλουσκόνι», τέκνων της μηντιοκρατίας, εκφραστές ή ακόμα...\n0 Η Ελλάδα ψήφισε για 3η φορά ΟΧΙ ΣΤΟ ΤΖΑΜΙ\n3η Φορά που καταφέραμε να εισβάλουμε στην περιοχή του Βοτανικού που θα κτιστεί το τζαμί . Παρόλο που υπήρχαν σκοποί κάμερες και σκυλιά ουδείς μας αντιλήφθηκε, με την βοήθεια της Παναγίας.\nΕΛΛΗΝΕΣ - ΕΛΛΗΝΙΔΕΣ Ο ΓΙΓΑΝΤΑΣ ΠΟΥ ΦΑΝΤΑΖΕΣΘΕ ΕΙΝΑΙ ΝΑΝΝΟΣ ΜΕ ΠΗΛΙΝΑ ΠΟΔΙΑ\n0 ΜΟΛΙΣ ΔΕΙΤΕ ΤΟ ΚΕΙΜΕΝΟ ΑΥΤΟ ΘΑ ΚΑΤΑΛΑΒΕΤΕ ΓΙΑΤΙ ΟΙ ΝΕΟΤΑΞΙΤΕΣ ΤΗΣ ΚΥΒΕΡΝΗΣΗΣ ΔΕΝ ΘΕΛΟΥΝ ΝΑ ΔΙΑΘΕΤΟΥΜΕ ΤΕΤΟΙΕΣ ΓΝΩΣΕΙΣ.......ΔΙΑΔΩΣΤΕ ΤΟ\nΑναρτήθηκε από Ελλάς: Η χώρα του φωτός! στις 2:47 π.μ.\n"Θα σας πάρουν μέχρι και τις στάχτες" έλεγε ο Εθνομάρτυρας Πατροκοσμάς, γιατί όμως το έλεγε αυτό; Μόλις δείτε τις απειρες χρήσεις της θα καταλάβετε γιατί οι νεοταξίτες της κυβέρνησης δεν θέλουν να διαθέτουμε τέτοιες γνώσεις, και να μην είμαστε ικανοί να χρησιμοποιούμε φυσικές λύσεις.\nΗ στάχτη από ξύλα είναι η σκόνη που έμεινε από την καύση τους . Ξύλα εννοούμε μόνο φυσικά, όχι με βαφές, κόλες ή επεξεργασμένα. Πρέπει να προσέχουμε να μην πετάμε μέσα στην φωτιά πλαστικά, αποτσίγαρα, ή οτιδήποτε άλλο σκουπίδι που μπορεί να μολύνει την στάχτη. Περιμένουμε να κρυώσει εντελώς και μετά την συλλέγουμε. Από την στάχτη ξεχωρίζουμε...\nΕτικέτες Νεα ταξη . νεα τάξη πραγμάτων . Νεοταξίτες\n0 Α ρε Οργουελ! Να ησουν να έβλεπες που το φτάσαμε εμεις...μέχρι και νεκρές ψυχές πουλάμε!\nΑναρτήθηκε από Ελλάς: Η χώρα του φωτός! στις 2:43 π.μ.\nΑ ρε Οργουελ! Να ησουν να έβλεπες που το φτάσαμε εμεις...μέχρι και νεκρές ψυχές πουλάμε!\nΤους τελευταίους πέντε μήνες πέντε εργαζομένοι με υψηλή ειδίκευση στην επενδυτική τράπεζα JP Morgan με ηλικία περίπου τριάντα ετών και ένας πρώην υπάλληλος 28 ετών, πέθαναν ολοι τους κάτω από ύποπτες συνθήκες. Μεταξύ αυτων ηταν και τρεις εργαζόμενοι που πήδηξαν από ένα κτίριο - μια στατιστική σπανιότητα που ακόμη και κατά τη διάρκεια της κορύφωση της χρηματοπιστωτικής κρίσης το 2008 δεν ειχαμε τοσους θανατους τραπεζικων υπαλληλων.\nΤι ειναι αραγε η Bank Owned Life Insurance (BOLI);http://en.wikipedia.org/wiki/Corporate-owned_life_insurance_in_the_United_States\nΠράγματι οπως διαβαζεται τα «Ατυχήματα», μπορεί να ερμηνευθουν... ως αυτοκτονία . Ο αριθμός των ανεξήγητων θανάτων φέτος μεγαλώνει, ανιποψιαστοι τραπεζικοί υπάλληλοι θα γινουν ο επομενος στοχος για να αυξηθει η συνολική αξία στην αγορά των παραγώγων ΜΠΟΛΗ. Ηδη η JP Morgan εχει λαβει περίπου στα 200 δισ. Δολάρια μεχρι στιγμης.\nΦιλοι μου τραπεζικοί υπάλληλοι για θεστε και καμια ερώτηση για την δικη σας ατομική σακούλα....Πριν γινετε νεκρες ψυχες.\n0 Η Ελλάδα βλέπει Κωνσταντινούπολη, η Νέα Τάξη έχει άλλα σχέδια..\nΑναρτήθηκε από asimpiestos1 στις 5:38 μ.μ.\n"... Θα αποκαλύψουμε την μεγάλη παγίδα που έχουν στήσει για την Ελλάδα, με το Δάνειο.\nΘα αποκαλύψουμε τα νέα “σενάρια” που γράφουν, για να ρίξουν και να φυγαδεύσουν την Κυβέρνηση.\nΑυτά που “μαγειρεύουν” για τις εκλογές, αλλά θα πούμε και για τις προσπάθειες ΔΙΑΛΥΣΗΣ και ΑΡΠΑΓΗΣ της Ελλάδος, που τρείς φορές το προσπάθησαν και τρείς φορές …..ατύχησαν..."\n"... ο Μάης είχε 11 και οι Δικαστές του Αρείου Πάγου, έβγαλαν μία απόφαση που βάζει ΒΟΜΒΑ στα ΘΕΜΕΛΙΑ της Ελληνικής ΔΗΜΟΚΡΑΤΙΑΣ.\nΜία απόφαση που στρέφεται ΑΠΡΟΚΑΛΥΠΤΑ κατά του Ελληνικού ΛΑΟΥ, αφού δημιουργεί ΕΠΙΚΙΝΔΥΝΗ ΑΠΟΣΤΑΘΕΡΟΠΟΙΗΣΗ στη χώρα, με ΑΠΡΟΒΛΕΠΤΕΣ συνέπειες....."\nΕτικέτες Ανθέλληνες πράκτορες . Ελλάδα . Νέα Τάξη Πραγμάτων . παγκόσμια δικτατορία . Προβοκάτσια . Ψυχολογικός πόλεμος\n0 Καλό Μήνα!!! ΠΕΝΤΟΖΑΛΙ - ΜΕΣ ΤΟΥ ΜΑΓΙΟΥ ΤΙΣ ΜΥΡΩΔΙΕΣ\nΑναρτήθηκε από asimpiestos1 στις 10:00 π.μ.\nΕτικέτες Ελληνικά Έθιμα . Ελληνική παράδοση\nΗ Ελλάδα ψήφισε για 3η φορά ΟΧΙ ΣΤΟ ΤΖΑΜΙ\nΜΟΛΙΣ ΔΕΙΤΕ ΤΟ ΚΕΙΜΕΝΟ ΑΥΤΟ ΘΑ ΚΑΤΑΛΑΒΕΤΕ ΓΙΑΤΙ ΟΙ...\nΑ ρε Οργουελ! Να ησουν να έβλεπες που το φτάσαμε ε...\nΗ Ελλάδα βλέπει Κωνσταντινούπολη, η Νέα Τάξη έχει ...\nΚαλό Μήνα!!! ΠΕΝΤΟΖΑΛΙ - ΜΕΣ ΤΟΥ ΜΑΓΙΟΥ ΤΙΣ ΜΥΡΩΔΙ...


Ascanio Appartamento Καστιλιόνε Ντελ Λάγκο Ιταλία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nVia Vittorio Emanuele 101, Contrada Castello, Καστιλιόνε Ντελ Λάγκο, Ιταλία, 06061\nΠερισσότερες πληροφορίες για το Ascanio Appartamento\nΣτην καρδιά της περιοχής Contrada Castello, το Ascanio Appartamento είναι ιδανικό σημείο για να εξερευνήσετε την πόλη Καστιλιόνε Ντελ Λάγκο. Από εδώ, οι επισκέπτες μπορούν να απολαύσουν στο μέγιστο βαθμό όλα όσα έχει να προσφέρει αυτή η πολυσύχναστη πόλη. Χάρη στη βολική του τοποθεσία, το ξενοδοχείο προσφέρει εύκολη πρόσβαση σε κορυφαίους προορισμούς της πόλης.\nΤο Ascanio Appartamento προσφέρει άψογη εξυπηρέτηση και όλες τις απαραίτητες ανέσεις για την αναζωογόνηση κάθε αεικίνητου ταξιδιώτη. Αυτή η ιδιοκτησία προσφέρει πολυάριθμες παροχές στις εγκαταστάσεις της για να ικανοποιήσει ακόμα και τους πιο απαιτητικούς επισκέπτες.\nΌλα τα δωμάτια διαθέτουν ποικιλία ανέσεων. Πολλά από αυτά παρέχουν επίσης ντουλάπα, προϊόντα καθαρισμού, πετσέτες, κρεμάστρα ρούχων, επίπεδη τηλεόραση, προκειμένου να ευχαριστήσουν ακόμα και τον πιο απαιτητικό επισκέπτη. Η ιδιοκτησία φιλοξενεί πολλές εγκαταστάσεις αναψυχής, ώστε να έχετε άφθονα πράγματα να κάνετε κατά τη διάρκεια της διαμονής σας. Με την ιδανική του τοποθεσία και τις καταπληκτικές του παροχές, το Ascanio Appartamento θα σας ευχαριστήσει από όλες τις απόψεις.


Αναστέλλουν την Κλιματική Αλλαγή τα Κινεζικά Εργοστάσια; - Περιβάλλον\nΔευτέρα, 18 Ιουλίου 2011 - 06:28\nΝα εξηγήσουν γιατί τα τελευταία χρόνια η παγκόσμια θερμοκρασία υποχωρεί αντί να αυξάνεται, σε αντιστοιχία με τις εκπομπές αερίων του θερμοκηπίου, επιχειρούν οι υποστηρικτές της επικρατούσας θεωρίας περί κλιματικής αλλαγής.\nΣύμφωνα με τα νέα δεδομένα, οι ερευνητές υποστηρίζουν πως τη θεωρία «ανατρέπουν» στην πράξη οι εκπομπές θείου των ηλεκτροπαραγωγικών μονάδων στην Κίνα. Το στρώμα θείου που εκλύεται στην ατμόσφαιρα εμποδίζει την ηλιακή ακτινοβολία και με αυτό τον τρόπο ψύχει την ατμόσφαιρα και εξουδετερώνει την υπερθέρμανση του Πλανήτη.\nΌπως υποστηρίζουν οι επιστήμονες της κλιματικής αλλαγής, η εκπομπή θείου σε συνδυασμό με το σχετικά ψυχρό στάδιο του ηλιακού κύκλου που διανύουμε και τη μετάβαση από το φαινόμενο Ελ Νίνιο στο Λα Νίνια στο νότιο Ατλαντικό έχουν διατηρήσει τεχνητά τις θερμοκρασίες σε χαμηλό επίπεδο.\nΑν η άποψη αυτή αληθεύει, η μεταβολή του ενδεκαετούς κύκλου του ήλιου σε συνδυασμό με την προώθηση «καθαρών» τεχνολογιών για την καύση άνθρακα στα κινεζικά εργοστάσια θα συμπέσουν με μία απότομη αύξηση της παγκόσμιας θερμοκρασίας.\nΑύξηση θερμοκρασίας και κλιματικές αλλαγές\nΈως και 50% περισσότερη άνοδο της θερμοκρασίας του Πλανήτη προκαλεί έμμεσα το διοξείδιο του άνθρακα, το κυριότερο «αέριο του θερμοκηπίου». Μεταξύ 30% εως 50% πιο ευαίσθητη στο ατμοσφαιρικό διοξείδιο μπορεί να είναι μακροπρόθεσμα η θερμοκρασία της Γης, από ό,τι είχε εκτιμηθεί μέχρι τώρα, σύμφωνα με μελέτη του Πανεπιστημίου του Μπρίστολ.\nΞεπερνούν τα 3 εκατ. έτη τα ιζήματα, απ' όπου οι ερευνητές συνέκριναν τα σημερινά κλιματικά μοντέλα πρόβλεψης με ανακατασκευές του γήινου κλίματος, από τους βυθούς των ωκεανών.\nΣτα 400 μέρη ανά εκατομμύριο υπολογίζεται η ποσότητα διοξειδίου της εποχής εκείνης, λίγο περισσότερο από το σημερινό επίπεδο των 387 μερών. 3 βαθμούς Κελσίου υψηλότερα από τα σημερινά επίπεδα ήταν η θερμοκρασία της εξεταζόμενης περιόδου.


Πρόληψη Ρευματικού Πυρετού - Διάγνωση και Θεραπεία της οξείας στρεπτοκοκκικής φαρυγγοαμυγδαλίτιδας - ΠΕΒΕ\nΑρχική / Τεύχη / Τεύχος 1 2011 / Πρόληψη Ρευματικού Πυρετού – Διάγνωση και Θεραπεία της οξείας στρεπτοκοκκικής φαρυγγοαμυγδαλίτιδας\nΔημοσιεύτηκε σε Τεύχος 1 2011 1082 Προβολές\nΠρόσφατα δεδομένα για την πρόληψη του Ρευματικού Πυρετού Η πρόληψη του ρευματικού πυρετού και των υποτροπών του επιτυγχάνεται με τον έλεγχο των λοιμώξεων από β-αιμολυτικό στρεπτόκοκκο της ομάδας Α (GAS).\nΗ πρωτογενής πρόληψη (πρόληψη του πρώτου επεισοδίου) στοχεύει στη σωστή διάγνωση και θεραπευτική αντιμετώπιση των στρεπτοκοκκικών λοιμώξεων.\nΗ δευτερογενής πρόληψη στοχεύει στην πρόληψη των υποτροπών μέσω της συνεχούς και μακροχρόνιας χορήγησης αντιμικροβιακής αγωγής, καθώς τα άτομα που νόσησαν από ρευματικό πυρετό έχουν αυξημένο κίνδυνο υποτροπής μετά από λοίμωξη από GAS.\nΣτις αναπτυσσόμενες χώρες περίπου 20 εκατομμύρια άνθρωποι προσβάλλονται από ρευματικό πυρετό. Στις αναπτυγμένες χώρες η επίπτωση έχει μειωθεί σημαντικά, αλλά εξακολουθούν να υπάρχουν μικρής έκτασης επιδημίες, γεγονός που καθιστά αναγκαία την αναθεώρηση των παλαιότερων οδηγιών που είχαν εκδοθεί το 1995.\nΚ. Παπαδοπούλου - Λεγμπέλου\nΠροηγούμενο: Ο ρόλος του χαμόγελου στη ψυχοσυναισθηματική και κοινωνική ανάπτυξη του βρέφους\nΕπόμενο: Διατροφική υποστήριξη παιδιατρικών ασθενών: Υπερθερμιδικά συμπληρώματα


Η δύσκολη ενηλικίωση της Ευρώπης | ΕΛΕΥΘΕΡΟΣ ΤΥΠΟΣ\nΜπορεί να την ονομάζουμε Γηραιά Ηπειρο, αλλά σε πολλά θέματα δείχνει απρόσμενα πρωτάρα. Ξαφνιάστηκε η Ευρώπη από τη συμπεριφορά Ερντογάν και άρχισε -περίπου- να αντιδρά.\nΜόνο που ο Ερντογάν δεν εμφανίστηκε τώρα στην παγκόσμια πολιτική, ούτε έδειξε για πρώτη φορά πώς ακριβώς κυβερνά όταν ανακοίνωσε πως αποχωρεί από τη Σύμβαση της Κωνσταντινούπολης. Οσο για την απαξίωση διά του πρωτοκόλλου του καναπέ που επεφύλαξε στην Ούρσουλα φον ντερ Λάιεν, ασφαλώς δεν ήταν η παρθενική προσβολή Ερντογάν προς την ευρωπαϊκή ηγεσία, ανεξαρτήτως φύλου.\nΑν πραγματικά ήθελαν να αντιδράσουν στις τακτικές του Τούρκου προέδρου και να καταδικάσουν στην πράξη τον τρόπο με τον οποίο η Τουρκία αντιλαμβάνεται τις έννοιες της Δημοκρατίας και του Κράτους Δικαίου, είχαν πολλές ευκαιρίες στο παρελθόν. Αρκεί να έριχναν μια ματιά στο Αιγαίο και να άκουγαν τις φωνές του Νότου.\nΑλλά έπρεπε να «σκάσει» το μεταναστευτικό στις πόρτες της Κεντρικής και της Βόρειας Ευρώπης για να αρχίσουν να αντιλαμβάνονται πως δεν φταίει η «μόνιμα γκρινιάρα Ελλάδα», αλλά η μόνιμα μαξιμαλιστική και επιθετική τουρκική πολιτική. Επρεπε να μη «βρεθεί» καρέκλα για την πρόεδρο της Ε.Ε. για να υπάρξει ομόθυμη και δημόσια ανοικτή καταδίκη και όχι γραφειοκρατικές ανακοινώσεις γεμάτες «ναι μεν αλλά».\nΒέβαια κάλλιο αργά, παρά ποτέ. Εστω και έτσι η αντίδραση των Βρυξελλών και το ξεσπάθωμα μεμονωμένων ηγετών, όπως του Μάριο Ντράγκι, είναι καλοδεχούμενα. Σε συνδυασμό με τη σταθερή παρουσία του Μακρόν στο πλευρό της Ελλάδας και κυρίως με τη μεγάλη πολιτική αλλαγή στον Λευκό Οίκο, δημιουργείται μια ιδιαίτερα ευνοϊκή συγκυρία για εμάς.\nΕίναι η σωστή χρονική στιγμή για να καταλάβουν και οι πιο δύσπιστοι πως δεν πρόκειται για κάποιο διμερές πρόβλημα μεταξύ Ελλάδας και Τουρκίας αλλά για την πραγματική αναμέτρηση της Δύσης με τους αυταρχικούς ηγέτες. Και για να είμαστε δίκαιοι: Η Ευρωπαϊκή Ενωση είναι ό,τι καλύτερο θα μπορούσαμε να έχουμε σε έναν κόσμο γεμάτο εθνικιστές και απολυταρχικούς πολιτικούς. Αλλά είναι πια καιρός να θυμηθεί για ποιο σκοπό συνασπίστηκε και πόση δύναμη κρύβει μέσα στη διαφορετικότητά της.\nΔέσποινα ΚονταράκηΕυρωπαϊκή ΈνωσηΡετζέπ Ταγίπ Ερντογάν


Οι ΜΕΛΙSSES επιστρέφουν με το νέο τραγούδι «Για Μένα Βράδιασε» – Hit Channel - AstraFm 97.3\nΑκούστε το πρώτο απόσπασμα από το νέο single που θα κυκλοφορήσουν οι ΜΕΛΙSSES.\nΟι ΜΕΛΙSSES είναι έτοιμες να επιστρέψουν με ένα ολοκαίνουργιο τραγούδι.\nΤο κορυφαίο συγκρότημα της χώρας ανάρτηση στους λογαριασμούς του στα μέσα κοινωνικής δικτύωσης και στο επίσημο κανάλι του στο YouTube ένα σύντομα απόσπασμα από το νέο τραγούδι του που θα έχει τον τίτλο «Για Μένα Βράδιασε».\nΣτο βίντεο, παρακολουθούμε τις ΜΕΛΙSSES να βρίσκονται σε ένα στούντιο ηχογράφησης και τον Χρήστο Μάστορα να τραγουδά πάνω από ένα επαγγελματικό μικρόφωνο, φορώντας ακουστικά.\n«Για μένα βράδιασε, για σένα ξημερώνει / Για μένα πάγωσε η φωτιά, για σένα καίει το χιόνι / Για μένα βράδιασε, για σένα ξημερώνει / Γροθιά σε γυάλινα καρφιά, χάδι που σε λυτρώνει», τραγουδά ο frontman του συγκροτήματος.\nΤον Χρήστο Μάστορα συνοδεύουν τα άλλα δύο μέλη του συγκροτήματος ΜΕΛΙSSES, ο κιθαρίστας Θάνος Λαΐτσας και ο μπασίστας Κώστας Μαυρογένης.\nΣύμφωνα με την περιγραφή του βίντεο με το teaser, τη μουσική και τους στίχους του «Για Μένα Βράδιασε» υπογράφουν οι Arcade, ο Χρήστος Μάστορας και Δημήτρης Κοντόπουλος.\nΑπό το πρώτο άκουσμα, γίνεται αντιληπτό ότι το «Για Μένα Βράδιασε» είναι ένα ώριμο pop τραγούδι το οποίο φαίνεται να δείχνει την κατεύθυνση που σκοπεύουν να ακολουθήσουν οι ΜΕΛΙSSES στις επόμενες κυκλοφορίες τους.\nΤο «Για Μένα Βράδιασε» είναι το πρώτο καινούργιο τραγούδι από τις ΜΕΛΙSSES μετά την αισθαντική μπαλάντα «Πού ‘Ναι Η Αγάπη» που κυκλοφόρησε στις αρχές του 2021.\nΤον προηγούμενο Δεκέμβριο, ο Χρήστος Μάστορας έδωσε συνέχεια στα προσωπικά δισκογραφικά βήματά του κυκλοφορώντας το νέο τραγούδι «Αν», μία δυνατή και τρυφερή μπαλάντα.\nΠαράλληλα, οι ΜΕΛΙSSES ετοιμάζονται να δώσουν αυτό το καλοκαίρι πέντε μεγάλες συναυλίες στην Αθήνα (Κατράκειο Θέατρο – 29 Ιουνίου), στην Πάτρα (Γήπεδο Παναχαϊκής – 13 Ιουλίου), στη Θεσσαλονίκη (Θέατρο Γης – 18 Ιουλίου), στο Ηράκλειο (Παγκρήτιο Στάδιο – 20 Ιουλίου) και στη Λάρισα (Στάδιο Αλκαζάρ – 26 Ιουλίου).\nΤο νέο single «Για Μένα Βράδιασε» από τις ΜΕΛΙSSES αναμένεται να κυκλοφορήσει σύντομα από την Panik Records.\nΠροηγούμενο άρθροΟ Γιώργος Σαμπάνης στο Κατράκειο Θέατρο στην Αθήνα και στο Θέατρο Γης στη Θεσσαλονίκη\nΕπόμενο άρθροΗ Θωμαή Απέργη φέρνει στο σήμερα το «Καρδιά Μου Εγώ» της Ελευθερίας Αρβανιτάκη


Θεμιστοκλέους: «Σύντομα η τρίτη δόση εμβολίου και για τους κάτω των 50 χρόνων» | LiFO\nΘεμιστοκλέους: «Σύντομα η τρίτη δόση εμβολίου και για τους κάτω των 50 χρόνων»\nΑναπόφευκτο χαρακτήρισε το τέταρτο του τέταρτου κύματος της πανδημίας στην Ελλάδα ο γενικός γραμματέας Πρωτοβάθμιας Φροντίδας Υγείας, Μάριος Θεμιστοκλέους.\n«Ο μόνος τρόπος να νικηθεί μια πανδημία είναι ο εμβολιασμός. Το όπλο μας είναι ο εμβολιασμός και πρέπει οι συμπολίτες μας να πεισθούν να εμβολιαστούν, δεν υπάρχει άλλος δρόμος» ανέφερε μεταξύ άλλων ο κ. Θεμιστοκλέους, μιλώντας στην εκπομπή “Καλημέρα Ελλάδα” του ΑΝΤ1.\nΔιευκρίνισε πως είναι μικρή η διαφορά της Ελλάδας στα ποσοστά εμβολιασμού κατά της COVID-19, σε σύγκριση με τον μέσο όρο στην Ευρωπαϊκή Ένωση.\nΕξήγησε πως γίνεται συχνά σύγκριση με τις πρώτες χώρες, ενώ η Ελλάδα δεν ήταν ποτέ κοντά σε αυτές. Ωστόσο, τόνισε πως «τα ποσοστά εμβολιασμού πρέπει να αυξηθούν, πρέπει να εντείνουμε την προσπάθεια».\nΕρωτηθείς για την τρίτη δόση στους κάτω των 50 ετών, ο ίδιος τόνισε πως «είναι πιθανό να έρθει σύντομα».\n«Λογικά θα έρθει. Περιμένουμε κάποια περισσότερα δεδομένα της Εθνικής Επιτροπής Εμβολιασμών έτσι ώστε να μας δώσει τις οδηγίες. Αλλά αναμένεται να ανοίξει για όλους κάποια στιγμή» τόνισε χαρακτηριστικά.\nΣτην ερώτηση αν χρειάζεται εμβόλιο κατά του κορωνοϊού κάθε χρόνο, ανέφερε πως «αυτό που φαίνεται αυτή τη στιγμή είναι πως η τρίτη δόση είναι αρκετή ώστε να αποκτήσεις μόνιμη ανοσία και να μη χρειάζεται εμβόλιο όπως της γρίπης που το κάνουμε κάθε χρόνο» πρόσθεσε.\n«Ο κορωνοϊός θα εξελιχθεί σε μια βαριά γρίπη, την οποία θα πρέπει το σύστημα υγείας να διαχειρίζεται όπως διαχειρίζεται τη γρίπη μέχρι στιγμής» σημείωσε ο κ. Θεμιστοκλέους.


Ταϊστρες – ποτίστρες για τα αδέσποτα και “no kaka” για τα δεσποζόμενα! - Η ΓΝΩΜΗ\nΤαϊστρες – ποτίστρες για τα αδέσποτα και “no kaka” για τα δεσποζόμενα!\nΈβρος 8 Ιανουαρίου 2020\tby Γιώργος Πανταζίδης\t0Likes\nΜία πολύ ενδιαφέρουσα πρόταση, η οποία προνοεί για την ευζωία των εκατοντάδων αδέσποτων του Δήμου μας, όσο και για μία πιο καθαρή από περιττώματα δεσποζόμενων πόλη, κατατέθηκε στο συμβούλιο της Κοινότητας του Δήμου Αλεξανδρούπολης από τη σύμβουλο του «Φάρου» Σοφία Βαλαβάνη.\nΠρόκειται για την πρόταση αγοράς και τοποθέτησης ταϊστρών και ποτίστρων σε επιλεγμένα σημεία του Δήμου καθώς και «no kaka” boxes, που είναι μία έξυπνη πατέντα με οικολογικό φαράσι και σκουπάκι για την απομάκρυνση των περιττωμάτων των δεσποζόμενων κατοικιδίων. Υπενθυμίζεται πως στο παρελθόν είχε γίνει προμήθεια ειδικών stands με σακουλάκια για τον σκοπό αυτό, τα οποία βανδαλίστηκαν μέσα σε λίγες μέρες από τους ανεγκέφαλους. Η νέα πρόταση κατατέθηκε με την ελπίδα πως ίσως είναι πιο ώριμες οι συνθήκες πλέον, ώστε εφόσον υλοποιηθεί η πρόταση από τη δημοτική αρχή, όλος αυτός ο εξοπλισμός να διατηρηθεί και να αξιοποιηθεί, δίχως προβλήματα.\nΌπως επισήμανε στην εισήγησή της η κα Βαλαβάνη, τα ενήλικα αδέσποτα που αυτή τη στιγμή περιφέρονται στην πόλη της Αλεξανδρούπολης είναι πάνω από 600 χωρίς να υπολογίσουμε τα κουτάβια που περισυλλέγουν οι εθελοντές καθημερινά. Υπάρχει ως εκ τούτου στην πόλη αυτή τη στιγμή ένας μεγάλος αριθμός αδέσποτων να περιφέρονται σε αναζήτηση τροφής και νερού καθημερινά, να σχηματίζουν αγέλες για την καλύτερη προστασία τους και να συγκεντρώνονται όπου υπάρχει κόσμος για την ευκολότερη εύρεση τροφής. Αυτή τη στιγμή η σίτιση των αδέσποτων γίνεται αποκλειστικά από φιλόζωους εθελοντές, χωρίς φυσικά να είναι οι ίδιοι σε θέση να καλύψουν όλο τον πληθυσμό των αδέσποτων στους δρόμους. Αυτό δημιουργεί δυσαρέσκεια στους εθελοντές οι οποίοι στην ουσία κάνουν αυτό που οφείλει να κάνει ο Δήμος για τα αδέσποτα και δίνει συγχρόνως και μια εικόνα αδιοργάνωτου και μη ευαίσθητου Δήμου στο δέμα της διαχείρισης των αδέσποτων.\nΟ νόμος 4039/2012 εξ άλλου προβλέπει, ότι το τάϊσμα και το πότισμα των αδέσποτων ζώων πρέπει να γίνεται από τους δήμους και φιλοζωικά σωματεία, συγκεκριμένα στο άρθρο 9 και στην παράγραφο 10 τονίζεται πως: «Την ευθύνη για την επίβλεψη και τη φροντίδα των επανεντασσόμενων αδέσποτων ζώων έχουν από κοινού οι ∆ήμοι οι οποίοι μάλιστα δύνανται να δημιουργήσουν και σημεία παροχής τροφής και νερού για τα ζώα αυτά, καθώς και τα συνεργαζόμενα με αυτούς φιλοζωικά σωματεία και ενώσεις». Η τοποθέτηση ταϊστρων και ποτίστρων σε συγκεκριμένα σημεία της πόλης απο τον Δήμο, που αποτελεί κατα κάποιο τρόπο και υποχρέωσή του, θα μπορούσε να αποτελέσει μια λύση στο πρόβλημα της σίτησης, θα ευαισθητοποιήσει τους δημότες και θα αλλάξει και την εικόνα του Δήμου στο θέμα της διαχείρησης των αδέσποτων.\nΟι ταϊστρες που προτείνονται θα παραγγελθούν απο τον Δήμο, θα είναι αυτόματες μεταλλικες 15 kg απο γαλβανισμένη ευρωπαϊκή λαμαρίνα διαστάσεων 0.66Χ0.33Χ0.25 για ξηρή τροφή. Θα είναι πρακτική για μεσαία και μεγάλα σκυλιά, με καπάκι για να είναι προστατευμένη η ξηρή τροφή, η οποία θα διοχετεύεται σταδιακά όσο τρώει το σκυλί, με υποδοχές να βιδώνεται στον τοίχο, και θα τοποθετηθούν με ασφάλεια σε χώρους που θα επιλεγούν προσεκτικά, κοντά σε παροχή νερού και σκιά. Θα καλύπτουν τις 6 ενορίες του Δήμου μας, δηλαδή ενορία Αγίου Νικολάου, Αγίου Ελευθερίου, Αγίας Κυριακής, Μεταμορφώσεως του Σωτήρος, Αγίου Βασιλείου και Αγίου Νεκταρίου και σε άλλες επιλεγμένες περιοχές. Θα επιβλέπονται από εθελοντές φιλόζωους οι οποίοι, ούτως η άλλως ταΐζουν στις περιοχές, και θα εφοδιάζονται επίσης από αυτούς αλλά και από τους υπαλλήλους του Δήμου, με τροφή που θα προμηθεύονται οι φιλόζωοι από το καταφύγιο και όχι μόνο.\nΟι ποτίστρες προτείνεται να είναι γαλβανιζέ στρογγυλές με σκαφάκι 25 Lt και να τοποθετηθουν δίπλα στις ταϊστρες.\n“No kaka” boxes\nΤο “no kaka” είναι μία πρωτοποριακή ελληνική και παγκόσμια πατέντα για το μάζεμα των ακαθαρσιών των σκύλων και δίνει λύση, έξυπνη και οικολογική «φιλοδοξώντας», επίσης, να αλλάξει και την νοοτροπία των Ελλήνων σε ό,τι αφορά στην καθαριότητα των δημόσιων χώρων. Εφευρέτρια είναι η κ. Μαρία Αρκούδη.\nΕίναι ένα απλό και εύχρηστο οικολογικό σύστημα μιας χρήσης, σε σχήμα μικρού φτυαριού με κάλυμμα από 100% χαρτί ανακυκλώσιμο και ελληνικό. Ο κάτοχος του ζώου μπορεί εύκολα και με ένα φτυάρισμα να μαζεύει τις ακαθαρσίες του ζώου χωρίς να έρχεται σε επαφή με αυτές.\nΤο προϊόν έχουν προμηθευτεί, μέχρι σήμερα, 14 δήμοι της χώρας και το διαθέτουν στους δημότες τους δωρεάν και είναι η πρώτη φορά στην Ελλάδα που κυκλοφορεί οικολογικό προϊόν σε αυτόν τον τομέα και το κυριότερο αντικαθιστά την έως τώρα χρήση πλαστικών σακουλών για το μάζεμα των ακαθαρσιών των αγαπημένων μας κατοικιδίων.\nΤα boxes με τα “no kaka” προϊόντα μπορούν να τοποθετηθούν σε πάρκα και δρόμους ή σημεία όπου οι δημότες βγάζουν περίπατο τα κατοικίδιά τους. Με αυτόν τον ευχάριστο, ανέπαφο και κομψό τρόπο, ο κηδεμόνας σκύλου, χρησιμοποιώντας καθημερινά το σύστημα αυτό θα κάνει, πλέον, το καθήκον του απέναντι στον εαυτό του, τον συνάνθρωπο και φυσικά το περιβάλλον.\nΟι δημόσιοι χώροι (πάρκα, πλατείες κ.α.), οι δρόμοι και όλοι εκείνοι οι οποίοι δεν έχουν κατοικίδιο, μικροί και μεγάλοι, τώρα δεν θα έρχονται πλέον σε επαφή με ένα ανθυγιεινό και αντιαισθητικό θέαμα.


Όταν ανοίγω τον υπολογίστή μου βγαίνει το μήνυμα "No system disk".\nΤο πιο πιθανό είναι το σύστημα να προσπαθεί να κάνει εκκίνηση από άλλη πηγή εκτός σκληρού δίσκου. Σιγουρευτείτε ότι δεν υπάρχει δισκάκι στο Floppy drive, CD στο CD/DVD drive και κάποια συσκευή αποθήκευσης στο USB.\nΣε διαφορετική περίπτωση το πρόβλημα βρίσκεται στον σκληρό δίσκο.\nΤελευταία ενημέρωση: 12-10-2012 16:26\nΤελευταία το PC μου είναι αργό. Πώς μπορώ να ... (137509 προβολές)\nΠώς μπορώ να δω τα κρυμμένα αρχεία στα Windows; ... (49951 προβολές)\nΑλλάξτε τη γλώσσα των Windows 7 σε Ελληνικά (49423 προβολές)\nΠώς κάνω την εκκίνηση των Windows πιο γρήγορη; (47238 προβολές)\nΑυξήστε την ταχύτητα σας στο internet με μια ρύθμιση ... (46848 προβολές)


Ηλίας Μπεριάτος: Ελληνική τουριστική αποικία – PortoniNews\nΤις ημέρες αυτές, εν μέσω πανδημίας και πανηγυρικής έναρξης τουριστικής περιόδου γινόμαστε μάρτυρες φαινομένων που κάθε άλλο παρά αξιοπρεπή είναι για τη χώρα μας. Μια χώρα με ιστορία και πολιτισμό.\nΜε πίδακες νερού, που εκτοξεύεται από πυροσβεστικές αντλίες σχηματίζοντας δοξαστικές υδάτινες αψίδες, πάνω από τα προσγειωμένα αεροσκάφη, υποδεχόμαστε τους πρώτους τουρίστες που αφικνούνται στη χώρα μας. Χοροί στήνονται στα αεροδρόμια της Κρήτης από ντόπιους με παραδοσιακές στολές… Το σκηνικό θυμίζει έντονα εικόνα υποδοχής αποικιοκρατών από ιθαγενείς ! Ελπίζουμε μόνο να μη δούμε παρόμοια φαινόμενα και στην Κεφαλονιά…\nΔυστυχώς η εξάρτηση από την τουριστική μονοκαλλιέργεια είναι τέτοια που μας παρασύρει σε τέτοιου είδους γραφικότητες και ενέργειες προκείμενου να πάρουμε κάποια ψίχουλα. Διότι αποκλειστικά με τον μαζικό τουρισμό ή αλλιώς τον τουρισμό των τριών ‘S’, το όφελος είναι πολύ μικρότερο από το κόστος -κοινωνικό, περιβαλλοντικό, οικονομικό, αναπτυξιακό. Μόνο που δεν το καταλαβαίνουμε γιατί η ζημία λειτουργεί μακροπρόθεσμα.\nΔεν θέλουμε τουρισμό και τουρίστες που να αφήνουν μόνο 400 και 500 δολάρια το άτομο, δημιουργώντας βλάβες στο περιβάλλον πολύ μεγαλύτερου κόστους που θα κληθούν να πληρώσουν οι φορολογούμενοι πολίτες αυτής της χώρας.\nΘέλουμε τουρισμό που να ταιριάζει στην ελληνική γη και ιδιαίτερα τη νησιωτική και αυτός είναι κυρίως ο οικολογικός, πολιτιστικός, συνεδριακός καθώς επίσης και ο πραγματικός αγροτουρισμός και άλλες ειδικές και εναλλακτικές μορφές τουρισμού. Με άλλα λόγια θέλουμε τουρίστες που σέβονται έμπρακτα το περιβάλλον και τον πολιτισμό του τόπου μας και κάθε τόπου στον πλανήτη. Θέλουμε λίγους αλλά με κουλτούρα, περιβαλλοντική ευαισθησία και με καλύτερη οικονομική απόδοση. Θέλουμε ποιότητα και όχι ποσότητα.\nΤα νησιά μας έχουν συγκεκριμένη φέρουσα ικανότητα (carrying capacity) σε όλες τις εκφάνσεις τους : Φυσικά οικοσυστήματα, εθνικός δρυμός και περιοχές natura, ακτές, λιμάνια, πόλεις, παραδοσιακοί οικισμοί. Όταν υπάρχει υπέρβαση των ορίων υπάρχει σοβαρό πρόβλημα. Σε άλλα μέρη, έχουν αρχίσει ήδη να εφαρμόζουν κατάλληλα σχέδια διαχείρισης για να αντιμετωπίσουν το πρόβλημα αυτό.\nΧρειάζεται επομένως συνετή διαχείριση και σχεδιασμός, για να μη καταλήξουμε να γίνουμε όπως οι περιοχές Κάβος (Κέρκυρα), Λαγανάς (Ζάκυνθος), Φαληράκι (Ρόδος) κλπ. Γιατί προς τα εκεί βαδίζουμε στη Λάσση και σε άλλα σημεία της Κεφαλονιάς… Το μέλλον θα δείξει.\nPrevious ΣΥΡΙΖΑ προς Μιχαλάτο: Η διάσπαση του Δήμου Κεφαλονιάς είναι ΝΙΚΗ ΤΗΣ ΤΟΠΙΚΗΣ ΚΟΙΝΩΝΙΑΣ και όχι επιχείρημα ‘’ξεπλύματος’’ ζητημάτων ηθικής τάξης\nNext Εκδήλωση της Περιφέρειας Ιονίων Νήσων για τη μεγάλη ευκαιρία που παρουσιάζεται στις ελληνικές επιχειρήσεις σχετικά με τις εξαγωγικές δυνατότητές τους


Φτιάχτο μόνος σου | ΒΗΜΑ ΑΛΙΑΡΤΟΥ\nCategory Archives: Φτιάχτο μόνος σου\nΑναρτήθηκε στις Φτιάχτο μόνος σου, Φυτά και Βότανα\nΑναρτήθηκε στις Τρόφιμα, Φτιάχτο μόνος σου\nΝτομάτα: Σπορά – Φύτεμα – Καλλιέργεια\nΜετά τη μεταμόσχευση, κρατήστε τα φυτά σε χαμηλότερη θερμοκρασία τη νύχτα, από 10-13 C, για την προώθηση της ανθοφορίας νωρίτερα σε ορισμένες ποικιλίες. Οι ημερήσιες θερμοκρασίες θα πρέπει να αυξηθούν στους 24-29 C για την προώθηση ταχείας ανάπτυξης…\nΗ ντομάτα καλλιεργείται μαζί με σκόρδο, κατιφές, κρεμμύδι, μαϊντανό, σχοινόπρασο, καπουτσίνο, καρότο, τσουκνίδα, βασιλικό, μέντα, μελλισσόχορτο. Η καλλιέργεια σκόρδου ανάμεσα στις ντομάτες τις προστατεύει από τον τετράνυχο, ο κατιφές από έντομα και νηματώδεις του εδάφους, ενώ η τσουκνίδα η μέντα και το μελισσόχορτο καλυτερεύει την ποιότητά της. Ο βασιλικός απωθεί τις μύγες, τα κουνούπια και τα σκουλήκια των καρπών, τις βοηθάει στις ασθένειες και συμβάλει στην ανάπτυξή τους. Οι ντομάτες δεν έχουν πρόβλημα να καλλιεργούνται στο ίδιο μέρος κάθε χρόνο.\nΔεν καλλιεργείται με πατάτες, μάραθο, καλαμπόκι, αγγούρι, λάχανο, μπρόκολο, κουνουπίδι, γογγύλι, άνηθο. Μην τις φυτεύεται κάτω από καρυδιές για την αποφυγή της μάρανσις του καρυδιού.\nΦυτέψτε ντομάτες ανθεκτικών ποικιλιών για διαρκή συγκομιδή. Οι ασθένειες της μάρανσις των φύλλων, όπως η πρόωρη μάρανση και η αλτενάρια αρχίζουν να εμφανίζονται περίπου στις αρχές Ιουλίου, που τα φυτά είναι πιο ευαίσθητα μόλις αρχίζει η παραγωγή καρπών. Για να μειωθούν τα προβλήματα των ασθενειών, φυτέψτε ανθεκτικές ποικιλίες και αλλάξτε την καλλιέργεια τομάτας σε διάφορα μέρη του κήπου κάθε χρόνο, με τη χρήση μιας τριετούς εναλλαγής. Η μάρανση από φουζαρίωση, μια ασθένεια που προκαλείται από ένα μύκητα του εδάφους, εμφανίζεται από τα μέσα έως τα τέλη της καλλιέργειας στις νότιες περιοχές. Όταν υπάρχουν προβλήματα μάρανσις από τη φουζαρίωση συνιστάται εξαετές πρόγραμμα εναλλαγής ή χρήση ανθεκτικών ποικιλιών. Μην φυτεύετε μελιτζάνες, πιπεριές, πατάτες, σε μολυσμένο έδαφος κατά τη διάρκεια της περιόδου εναλλαγής. Η πρόωρη μάρανση και η ανθράκωση είναι κοινές ασθένειες, και ευνοούνται από τη ζέστη και την υγρασία. Η καθυστερημένη μάρανση είναι πιο κοινή στις χερσαίες περιοχές και πιο ψηλές περιοχές, ειδικά κατά τη διάρκεια της άνοιξης και του φθινοπώρου.\nΒΙΝΤΕΟ με συμβουλές για τη φύτευση, το σωστό βάθος\nμεταφύτευσης και τρόπους για την υποστύλωση της ντομάτας\nΒΙΝΤΕΟ για το κλάδεμα της ντομάτας\n80 ημερών. Η Ace είναι μεσαίου μεγέθους κόκκινες τομάτες με λεπτή φλοίδα και γλυκιά γεύση. Έχουν πολύ καλή αντίσταση στις ασθένειες και είναι ανθεκτικές στο σκάσιμο και στα χτυπήματα. Αντέχει στις άνυδρες, άγονες και ξηρές περιοχές και είναι ευρέως διαδεδομένη στην περιοχή της νότιας Μεσογείου και στην χώρα μας. Είναι πολύ καλή για αυτούς που δεν τους αρέσει η όξινη γεύση της τομάτας. Αυτό όμως καθιστά την Ace 55 μια κακή επιλογή για κονσερβοποίηση. Αν θέλετε να κάνετε πάστα από αυτή την ποικιλία θα πρέπει να την μαγειρέψετε ή να προσθέσετε λεμόνι, κάτι που οφείλεται στη χαμηλή περιεκτικότητα σε οξέα. Χρησιμοποιείτε κυρίως σε σαλάτες αλλά και σε γεμιστά.\nΜετά από 3-4 ημέρες γεμίστε το δοχείο με τους σπόρος με ζεστό νερό και ανακατέψετε. Αφήστε το περιεχόμενο να ηρεμήσει και χύστε έξω το νερό μαζί με τα κομμάτια του πολτού ντοματών και των ανώριμων σπόρων που επιπλέουν στην κορυφή. Οι βιώσιμοι σπόροι είναι βαρύτεροι και μένουν στο κατώτατο σημείο του βάζου. Αδειάστε τους καθαρούς σπόρους σε ένα ανοιχτό δοχείο και ξεράνετε σε δροσερή θέση για μια δυο εβδομάδες έως ότου ο σπόρος είναι αρκετά ξηρός και σπάει όταν τον τσακίζετε.


Επιφυλακτικότητα και απώλειες στις ευρωαγορές με το βλέμμα στο εμπόριο | Capital\nΠαρασκευή, 08-Νοε-2019 10:26\nΜε μικρές απώλειες κινούνται τα ευρωπαϊκά χρηματιστήρια την Παρασκευή καθώς οι επενδυτές συνεχίζουν να παρακολουθούν την εξέλιξη των εμπορικών διαπραγματεύσεων ΗΠΑ-Κίνας μετά τις χθεσινές ανακοινώσεις του κινεζικού υπουργείο Εμπορίου ότι οι δύο πλευρές συμφώνησαν να άρουν τους δασμούς στο πλαίσιο της ολοκλήρωσης του πρώτου σκέλους της συμφωνίας.\nΜιλώντας στο Fox News, εκπρόσωπος του Λευκού Οίκου εξέφρασε αισιοδοξία ότι οι δύο μεγαλύτερες οικονομίες του πλανήτη θα καταλήξουν σύντομα σε συμφωνία. Ωστόσο, σύμφωνα με δημοσιεύματα, η κυβέρνηση Τραμπ είναι διχασμένη όσον αφορά τα επόμενα βήματα, με το ζήτημα της ανάκλησης των δασμών να αντιμετωπίζει "άγρια εσωτερική αντιπολίτευση" εντός του Λευκού Οίκου.\nΣτο ταμπλό ο πανευρωπαϊκός δείκτης Stoxx 600 σημειώνει πτώση 0,2% στις 405,79 μονάδες μετά το χθεσινό του κλείσιμο στο υψηλότερο επίπεδο από το Μάιο του 2015, στις 406,55 μονάδες.\nΟ γερμανικός DAX χάνει 0,2% στις 13.268,46 μονάδες, ο γαλλικός CAC 40 σημειώνει οριακές απώλειες 0,1% στις 5.885,94 μονάδες, ενώ ο βρετανικός FTSE 100 υποχωρεί 0,3% στις 7.389,18 μονάδες.\nΣτην περιφέρεια, ο ισπανικός IBEX 35 χάνει 0,3%, ενώ ο ιταλικός FTSE MIB υποχωρεί 0,2%.\nΤο ενδιαφέρον των επενδυτών συγκεντρώνουν παράλληλα τα στοιχεία που ανακοινώθηκαν σήμερα για την πορεία των γερμανικών εξαγωγών τα οποία ξεπέρασαν τις εκτιμήσεις των αναλυτών.\nΕιδικότερα, οι γερμανικές εξαγωγές σημείωσαν άνοδο 1,5% τον Σεπτέμβριο από τον Αύγουστο, ενώ οι εισαγωγές αυξήθηκαν 1,3%, όπως ανακοίνωσε η στατιστική υπηρεσία της χώρας.\nΝωρίτερα, τα στοιχεία που ανακοινώθηκαν από την Κίνα έδειξαν ότι οι εξαγωγές της χώρας υποχώρησαν λιγότερο από το αναμενόμενο τον Οκτώβριο, εμφανίζοντας μείωση μόλις 0,9% από την αντίστοιχη περυσινή περίοδο, σε σύγκριση με την πτώση του Σεπτεμβρίου κατά 3,2%. Οι αναλυτές περίμεναν τα στοιχεία να δείξουν πτώση 3,1%.\nΑπό το "μέτωπο" των εταιρικών αποτελεσμάτων, η γερμανική εταιρεία χρηματοοικονομικών υπηρεσιών Allianz ανακοίνωσε αύξηση κερδών για το τελευταίο τρίμηνο και έδωσε ένα αισιόδοξο outlook για το επόμενο διάστημα.\nΑπό την πλευρά της, η Credit Agricole ανακοίνωσε καθαρά κέρδη που ξεπέρασαν τις εκτιμήσεις των αναλυτών, ενώ και τα έσοδα της γαλλικής τράπεζας ήταν ελαφρώς καλύτερα από τις προβλέψεις. Ο τίτλος της τράπεζας υποχωρεί 1,5%, ενώ νωρίτερα βρέθηκα να σημειώνει βουτιά άνω του 3%, στον απόηχο της ανακοίνωσης των αποτελεσμάτων.


«Σήμερα, όπως και πάντα, όλοι οι άνθρωποι κατατάσσονται σε δυο κατηγορίες: σε δούλους και ελεύθερους. Όποιος δεν έχει για τον εαυτό του τα δύο τρίτα της μέρας του, είναι δούλος, ό,τι και να είναι: πολιτικός, έμπορος, υπάλληλος, επιστήμονας.»\nΦρίντριχ Νίτσε [από το «Ανθρώπινο, πάρα πολύ Ανθρώπινο»]\nΔεν υπάρχει τίποτα πιο ανθρώπινο από την έννοια του «χρόνου». Πασιφανής και αινιγματικός, συγκεκριμένος και αφηρημένος, φέροντας το στιγμιαίο και το αιώνιο, το γραμμικό και το κυκλικό, τη φθορά και την αθανασία, τον πολιτισμό και το ασυνείδητο, ο Χρόνος είναι ταυτόχρονα το ερώτημα και η απάντηση στο αίνιγμα της Σφίγγας. Είναι ο ίδιος τρομακτικός Γέρος που τρώει τα παιδιά του και το αγαθό μωρό που σκορπίζει παιχνιδίσματα προσδοκιών με την κουδουνίστρα του. Η σχετικότητα του χρόνου είναι η σχετικότητα των ανθρωπίνων πραγμάτων: η αδιάκοπη ροή τους, η εναλλαγή των νερών του ποταμού, που όσο μεταβάλλεται τόσο ίδιος μοιάζει.\nΟ χρόνος ως φιλοσοφική/επιστημονική κατηγορία δεν θα μας απασχολήσει στη σημερινή μας μελέτη – θα εστιάσουμε όμως σε δύο άλλες πτυχές του χρόνου, βαθιά αλληλένδετες μεταξύ τους: τον «χρόνο» ως πολιτισμικό κατασκεύασμα και τον «χρόνο» ως ψυχολογική αίσθηση. Ο χρόνος ως πολιτισμικό κατασκεύασμα εντάσσεται στο πλέγμα του κοινωνικού φαντασιακού: κατασκευάζεται, με άλλα λόγια, από τον εκάστοτε ανθρώπινο πολιτισμό, ο οποίος τον εμποτίζει με τις σημασίες του. Άλλη αντίληψη περί «χρόνου» είχαν οι άνθρωποι στην αρχαία Κίνα, άλλη στον φεουδαρχικό Μεσαίωνα, άλλη στον σύγχρονο καπιταλισμό της Δύσης. Ο χρόνος ως ψυχολογική αίσθηση επηρεάζεται άμεσα από τις κοινωνικές σημασίες που τον περιβάλλουν: η επαφή με το ρολόι, η διαίρεση της μέρας σε εργάσιμες ώρες και ελεύθερο χρόνο, το στρες της καθημερινής βιασύνης, η αίσθηση πως «περνούν τα χρόνια», ακόμα και η στάση μας απέναντι στο «παρελθόν» και το «μέλλον» - όλα αυτά συνιστούν αντανακλάσεις, σε βιωματικό και ψυχολογικό επίπεδο, του «χρόνου» όπως αυτός έχει κατασκευαστεί και βιώνεται σε έναν ορισμένο πολιτισμό.\nΟ «χρόνος», όπως έχει κατασκευαστεί και βιώνεται στις σύγχρονες καπιταλιστικές κοινωνίες, είναι ο χρόνος της παραγωγικής διαδικασίας: τα πάντα, άνθρωποι και μηχανές, έχουν προσδεθεί γερά στα γρανάζια του και τρέχουν στις ράγες ενός τρένου, παράγοντας ασυνάρτητο και ατελείωτο θόρυβο. Δουλειά, σπίτι, δουλειά, οι κάρτες να χτυπούν, τα ρολόγια να τρέχουν, οι άνθρωποι στους δρόμους να τρέχουν, όλοι βιαστικοί, όλοι αγχωμένοι, τυπικοί, στην «ώρα τους», μια μηχανή δίχως τελειωμό όπου δεν έχουν σημασία τα μεμονωμένα μέρη μα το σύνολο, ένα Ρολόι που οι δείκτες του μοιάζουν να μας κυνηγούν από πίσω – κι εμείς τρέχουμε προσπαθώντας να ξεφύγουμε απ’ την αρπακτική δαγκάνη τους. Αυτός, κύριοι, είναι ένας «χρόνος» που κατασκευάσαμε οι ίδιοι – μα όπως συμβαίνει με τόσα και τόσα έργα των χεριών μας, καταλήγει να μας χειρίζεται ο ίδιος αντί να τον χειριζόμαστε εμείς.\nΣτον πυρήνα του σύγχρονου κοινωνικού φαντασιακού σχετικά με τον χρόνο συναντούμε τη διάκριση μεταξύ «εργασίας» και «ελευθέρου χρόνου». Πρόκειται σαφώς για ένα κοινωνικό κατασκεύασμα, το οποίο συνδέει την έννοια της «ελευθερίας» με την απαλλαγή από τις εργασιακές ενασχολήσεις, προσπερνώντας το γεγονός πως υπάρχουν εργασίες περισσότερο «ελεύθερες» συγκριτικά με άλλες και υπάρχουν ελεύθεροι χρόνοι όχι και τόσο «ελεύθεροι» συγκριτικά με άλλους.\nΈνας άνθρωπος που βρίσκει ικανοποίηση κάνοντας μια εργασία της επιλογής του δίχως όμως να έχει έναν σταθερό μισθό, θεωρείται λιγότερο «εργαζόμενος» συγκριτικά με εκείνον που βαράει σφραγίδες όλη μέρα σ’ ένα γραφείο και πληρώνεται γι’ αυτό. Αντίστοιχα, ένας άνθρωπος που ξοδεύει τ’ απογεύματά του κάνοντας τα ίδια πράγματα με εκατομμύρια άλλων ανθρώπων εκεί έξω (τηλεόραση, αγορές προϊόντων, χάζεμα στο διαδίκτυο, μπύρες, κλπ), για κάποιο λόγο αντιμετωπίζει αυτές τις ώρες σαν «ελεύθερες», προσπερνώντας το γεγονός πως δεν επέλεξε το παραμικρό από όσα κάνει και πως οι μέρες συνήθως καταλήγουν να μοιάζουν ίδιες, η μία με την άλλη, δίνοντας έτσι την αίσθηση πως ο χρόνος τρέχει ασταμάτητα – και μεις μεγαλώνουμε και στο τέλος δεν κάνουμε αυτά που επιθυμούσαμε να κάνουμε. Που βρίσκεται ο «ελεύθερος» χρόνος, λοιπόν;\nΗ φράση «ο χρόνος είναι χρήμα» είναι γνωστή σε όλους. Στην πραγματικότητα ο χρόνος, στη βαθύτερη έννοια και σημασία του, δεν έχει καμία απολύτως σχέση με το χρήμα. Ο καπιταλισμός όμως δημιούργησε έναν τέτοιο χρόνο, ώστε να προσαρμόζεται στο νόημα αυτής της φράσης – ο «χρόνος που είναι χρήμα» δεν είναι παρά ο κατασκευασμένος χρόνος του καπιταλιστικού φαντασιακού. Ο χρόνος των εργοστασίων, της γραμμής παραγωγής και της οικονομικής συσσώρευσης. Όπως συσσωρεύονται και ξοδεύονται τα χρήματα, αντίστοιχα φτάνει να εξοικονομείται και να σκορπά ο χρόνος για τους ανθρώπους. Η αντιπαραβολή «εργασία-ελεύθερος χρόνος» ανήκουν στο ίδιο φαντασιακό, και ως τέτοιες έννοιες, αμφότερες συνιστούν ανθρώπινα κατασκευάσματα. Δεν είναι αυθύπαρκτες, δεν είναι δοσμένες απ’ έξω, δεν ανήκουν σε κάποιο πλατωνικό αιώνιο βασίλειο των Ιδεών.\nΚαι όντας ανθρώπινα κατασκευάσματα… είναι δυνατόν να αλλάξουν.\nΣυχνά ακούμε να ρωτούν έναν εργαζόμενο «πόσα χρήματα βγάζεις;». Αν τα χρήματα είναι καλά, ο εργαζόμενος επαινείται για την αξία και την τύχη του. Αν τα χρήματα είναι λίγα, αρχίζει ο προβληματισμός. Φταίει ο ίδιος; Φταίνε οι οικονομικές συνθήκες; Φταίνε οι εργοδότες; Φταίει η κρίση; Και αρχίζουν μετά οι συγκρίσεις με άλλες χώρες, όπου το οικονομικό επίπεδο είναι υψηλότερο και οι εργαζόμενοι αμείβονται καλύτερα. Και αν μια μερίδα κόσμου αξιώνει διεκδικήσεις, αυτές συνήθως είναι οικονομικής φύσης – ενίοτε αφορούν και τις εργασιακές συνθήκες.\nΜα το ωράριο εργασίας; Το δικαίωμα στον «ελεύθερο χρόνο»; Η αξιοποίηση αυτού του χρόνου; Αυτά για κάποιο λόγο μπαίνουν σε δεύτερη μοίρα. Στη διάρκεια των τελευταίων δύο αιώνων ο άνθρωπος διεκδίκησε και διεκδικεί το «Δικαίωμα στην Εργασία»… μα ο ελεύθερος χρόνος έμοιαζε να ανήκει στο καταραμένο βασίλειο της «απραξίας» και της «τεμπελιάς» και, ως τέτοιος, δεν άξιζε σοβαρή ενασχόληση. Ακόμα και όταν ο γαμπρός του Μαρξ, Πωλ Λαφάργκ, έγραφε το «Δικαίωμα στην Τεμπελιά», λίγοι του έδωσαν σημασία – για το κυρίαρχο ρεύμα των Σοσιαλιστών μία ήταν η αξία και αυτή ονομαζόταν Εργασία.\nΛέγοντας φυσικά «εργασία», θα επαναλάβουμε, δεν αναφερόμαστε στην αυτοδημιούργητη απασχόληση που μπορεί να σχετίζεται με έναν άνθρωπο από επιλογή δική του, πέραν των ορίων της μισθοδοσίας. «Εργασία» καταλήγει να σημαίνει ό,τι έχει αντίκρισμα σε χρήμα. Μια νοικοκυρά που καταπιάνεται με τα οικιακά και τη φροντίδα του παιδιού, ή ένας καλλιτέχνης που αγωνίζεται να βρει νέες μορφές έκφρασης θεωρείται πως δεν ανήκουν στον συγκεκριμένο αυτόν χώρο της «Εργασίας».\nΣτην εποχή της κρίσης η εργασία φτάνει να μετατρέπεται σε πανάκεια: δουλίτσα να ‘ναι, και ό,τι να’ ναι! Φυσικά αυτή η ανάγκη για εργασία συνιστά και βασικό όπλο στα χέρια της απανταχού Εργοδοσίας: σου παρέχω εργασία και γι’ αυτό θα πρέπει να βάλεις στην άκρη τυχών αξιώσεις και διεκδικήσεις. Χαμηλός μισθός; Καθημερινές υπερωρίες; Εργασία τα Σαββατοκύριακα; Εργασία ως τις 8-9 το βράδυ; Πιθανότητα αντικατάστασης ανά πάσα στιγμή; Μόνιμο άγχος και υπερένταση; Αρκεί! Σου παρέχω δουλειά! Δέξου τη – αλλιώς βρες αλλού, υπάρχουν στρατιές ολόκληρες εκεί έξω που αναζητούν εργασία σαν εσένα.\nΈνας άνθρωπος που αφιερώνει οχτώ ώρες την ημέρα σε μια δουλειά που ΔΕΝ αγαπάει και άλλες δύο ώρες στον δρόμο, φτάνει να επενδύει τη μισή καθημερινότητά του σε μια ατέρμονη διαδικασία με μοναδικό σκοπό της την αναγκαία συσσώρευση χρήματος. Το καπιταλιστικό φαντασιακό του χρόνου ξεδιπλώνεται σε όλο το μεγαλείο του: Σπίτι, δουλειά, σπίτι, δουλειά, με μικρά διαλείμματα αναψυχής στο ενδιάμεσο, ίσα να γεμίσουν οι μπαταρίες, και ξανά απ’ την αρχή. Μισή καθημερινότητα – δηλαδή μισή ζωή. Μα αν αμείβεται καλά καταλήγουμε να τον αντιμετωπίζουμε με σεβασμό. Σκοτώνει τη μισή ζωή του – κι εμείς πασχίζουμε να τον μιμηθούμε. Το οικονομικό κριτήριο παραμένει πρωτεύον κριτήριο αξιολόγησης. Η παραγωγική διαδικασία εξακολουθεί να εδράζεται στον πυρήνα της κοινωνικής θέσμισης του χρόνου.\n«Πόσα χρήματα βγάζεις;» - παραμένει το κυρίαρχο ερώτημα. Σπάνια ακούμε να κάνουν τις ακόλουθες δύο ερωτήσεις σ’ έναν εργαζόμενο: «πόσο χρόνο διαθέτεις για τον εαυτό σου;» και «πως αξιοποιείς τον χρόνο σου;». Θέτουμε ως πρότυπα τις χώρες ή την πολιτική εκείνη που παρέχει καλύτερους μισθούς, μα δεν αναρωτιόμαστε για τον τρόπο με τον οποίο αξιοποιούνται οι συγκεκριμένοι μισθοί στις συγκεκριμένες χώρες, υπό τις συγκεκριμένες πολιτικές. «Εκεί αμείβονται καλύτερα», λέμε. ΖΟΥΝ όμως καλύτερα; Δημιουργούν, άραγε, κάτι της προκοπής, από τον όποιο «ελεύθερο χρόνο» διαθέτουν; Ή κοιτάζουν να σκοτώσουν τον χρόνο τους, ελπίζοντας να πνίξουν μαζί του και τα όποια ψυχολογικά προβλήματα τους διακατέχουν;\nΑς ξεδιαλύνω ένα ρεύμα ομίχλης που θα μπορούσε να συσκοτίσει τη σκέψη του φίλου αναγνώστη. Εξυπακούεται πως είναι αναγκαίος κάποιος οικονομικός μηχανισμός που θα παρέχει στα μέλη μιας κοινωνίας όλα τα αναγκαία για τη διαβίωσή τους. Δεν εξιδανικεύω την απραξία (κάθε άλλο), ούτε περιφρονώ τα οφέλη του χρήματος. Κάθε άνθρωπος χρειάζεται να εξασφαλίσει τα μέσα της διαβίωσής του, ένα σπίτι, τη διατροφή, την υγεία, την ψυχαγωγία του. Κάθε κοινωνία οφείλει να χτίσει μια βάση παραγωγής και διανομής των αγαθών. Μα υπάρχει πελώρια απόσταση ανάμεσα στο πραγματικά αναγκαίο και στο πλασματικά αναγκαίο. Και υπάρχει πελώρια απόσταση ανάμεσα στον «χρόνο» ως βαθύ προσωπικό βίωμα και στον «χρόνο» ως κοινωνικά κατασκευασμένη κατηγορία, κοινή και επιβαλλόμενη σε όλους – και η συσκότιση αυτή συνιστά τη ραχοκοκαλιά του κοινωνικού μας συστήματος.\nΌσο μια παγκόσμια κοινωνία εξιδανικεύει την απατηλή λάμψη του χρήματος, τόσο θα υπάρχουν οι στρατιές του κόσμου που θα επιζητούν εργασίες με υψηλότερες οικονομικές απολαβές και χαμηλότερο δείκτη προσωπικής απόλαυσης. Γεμίζοντας λεφτά, αδειάζουμε από ηδονή. Αναπληρώνουμε σε χρήμα ό,τι είμαστε ανίκανοι να αισθανθούμε – τη μαγική εκείνη αίσθηση που νιώθαμε, σαν ήμασταν παιδιά, βλέποντας το χιόνι ή παρατηρώντας με τις ώρες τη φωτιά που τρεμοσβήνει στο τζάκι. Το φλερτ, την ποίηση, την περιπλάνηση, τη φιλοσοφία. Εκείνες τις διαδικασίες που η κοινωνία μας θεωρεί «αντιπαραγωγικές». «Χασιμο χρόνου», δηλαδή χρημάτων.\nΜα αυτός ακριβώς ο «χαμένος χρόνος» είναι ο αληθινά κερδισμένος χρόνος: εκείνος που κατορθώνει να δραπετεύσει από το άτεγκτο φαντασιακό της καπιταλιστικής παραγωγικής αλυσίδας και συσσώρευσης.\nΕπίλογος. Το τέλος είναι (κάποιες φορές) η αρχή\nΟ καπιταλισμός έχει δεχτεί (και δέχεται) μόνιμη κριτική για τις οικονομικές και κοινωνικές ανισότητες που επιφέρει, για τις στρατιές των ανέργων, για την καταστρατήγηση του «δικαιώματος στην εργασία». Μα λιγότεροι αναλογίζονται ένα από τα μεγαλύτερα εγκλήματα του καπιταλισμού: το ξόδεμα του χρόνου. Τη μετατροπή του Αινίγματος της Σφίγγας σε κουρδιστό ρολόι. Την περιχαράκωση του μυστηρίου της ζωής σ’ ένα καλά πακεταρισμένο εργοστασιακό κουτί, με τα «ωράρια εργασίας» και τις «ελεύθερες ώρες» του. Τη μετατροπή του ανθρώπου σε αυτόματο.\nH γνωστή γελοιογραφία παρουσιάζει τους ευτραφείς καπιταλιστές να ξεζουμίζουν τα χρήματα (την υπεραξία) ενός ανθρώπου. Θα μπορούσαν όμως να ξεζούμιζαν τον χρόνο της ζωής του – και αντί για κέρματα να πετάγονταν ρολόγια.\nΌταν οι μέρες φτάνουν να σκορπούν σαν τα φύλλα στον άνεμο• όταν οι χρονιές περνούν και καταλήγουν να μοιάζουν η μία με την άλλη, παραδομένες στον μονότονο ρυθμό «δουλειά-σπίτι-δουλειά-σπίτι»• όταν ο εργαζόμενος καταλήγει να μετατρέπεται σε ένα μηχάνημα, προορισμένο να υπηρετεί μια απρόσωπη επιχείρηση σε βάρος του εαυτού του• όταν η αυτοδημιούργητη ψυχαγωγία αντικαθίσταται (λόγω «έλλειψης χρόνου») από τη φτηνή «διασκέδαση»• όταν επιλέγεται η φυγή έναντι του στοχασμού• όταν η τέχνη μετατρέπεται σε είδος κατανάλωσης έναντι καθημερινής ανάγκης• όταν ξοδεύεις τη μισή ζωή σου υπηρετώντας οικονομικές ανάγκες και μόνο… τότε, αδερφέ μου, υπάρχει κάτι βαθιά σάπιο εκεί έξω.\nΠοια είναι η λύση; θα ρωτήσεις, φίλε αναγνώστη. Α, αγαπητέ. Η όποια «λύση» σε συλλογικά ζητήματα δεν μπορεί παρά να είναι εξίσου συλλογική – μην περιμένεις να στην παρέχει ένα άτομο λοιπόν. Ατομικές λύσεις σε συλλογικά ζητήματα παρέχονται από πολιτικούς ρήτορες, από προφήτες και παπάδες (τα τρία «π»). Κατανοώ πως η πλειοψηφία του κόσμου έχει ανάγκη τέτοια πρόσωπα, μα ο ίδιος προτιμώ να προσπεράσω.\nΥπάρχει, εξάλλου, η ψυχολογική διάσταση στο ζήτημα του χρόνου – και αυτή αφορά τον κάθε άνθρωπο ξεχωριστά. Στο βάθος κάθε κοινωνικής φαντασιακής σημασίας εδράζεται το μεμονωμένο άτομο, η ατομική ψυχή. Η ζωές μας, οι επιθυμίες μας, τα όνειρά μας, οι προσδοκίες μας, οι απογοητεύσεις μας. Το θέμα του χρόνου, όταν συλλογιστούμε και συνειδητοποιήσουμε τις κοινωνικές καταβολές του, μετατρέπεται σε υπαρξιακό ζήτημα – και βαθιά προσωπικό, για τον κάθε έναν από μας ξεχωριστά. Ακόμα και η αντιμετώπισή του σε συλλογικό επίπεδο (διεκδίκηση λιγότερων ωρών εργασίας, για παράδειγμα) καταλήγει να σχετίζεται με τις ανάγκες και επιθυμίες κάθε ξεχωριστού ανθρώπου. Δεν εξαρτάται μόνο από εμάς – μα εξαρτάται ΚΑΙ από εμάς.\nΟ χρόνος δεν είναι χρήμα. Μετετράπη σε τέτοιος. Κατασκευάστηκε έτσι. Όπως κατασκευάζεται πάντα, ένα ψηφιδωτό με εκατοντάδες σημασίες, βαθιά ανθρώπινες τόσο στις ανάγκες, όσο και στην πλάνη τους.\nΠοιος ξέρει. Ίσως κάποτε η ερώτηση «πόσα βγάζεις;» να φαντάζει ανόητη για την πλειοψηφία των ανθρώπων. Και τη θέση της να έχει πάρει το ερώτημα: «πως επιλέγεις να ζεις;». Αν συμβεί αυτό, ο κόσμος που ζούμε θα έχει αλλάξει.\n© Παρουσίαση από το Φονικό Κουνέλι, ένα κρύο βράδυ του Γενάρη του 19. Παρακαλώ να μην αντιγραφεί και αναδημοσιευτεί σε άλλες ιστοσελίδες.\nGraffiti in Florence. Photo source\nBy το φονικο κουνελι στις Ιανουαρίου 15, 2019\nΕτικέτες άνθρωποι και χρήμα, εργασία, καπιταλισμός, κοινωνική ψυχολογία, κοινωνικοπολιτικά, συζητήσεις στον κήπο, χρόνος\nJim 12:00 π.μ.\nΝομίζω είναι εξαιρετικά απλοϊκή η περιγραφή όπως και η επιλογή των δυισμων. Αναλογιστείτε απλά μια πραγματικότητα που ο καθένας θα επιλεγεί τι θέλει να κάνει χωρίς περιορισμους, σκουπιδιαρης δεν θα ήταν κάνεις και θα καιγαμε το μισό ορυκτό πλούτο του πλανήτη σε ταξίδια.\nΟ καπιταλισμός έχει αδυναμίες, ενδεχομένως ενδογενείς. Το ότι είναι υπεύθυνος αυτός για όλα τα δεινά του κόσμου και οχι η ανθρώπινη φύση, με ξεπερνά.\nΠαρουσιάζει μεγάλο ενδιαφέρον πως επέλεξες να ερμηνεύσεις το κείμενο με έναν εντελώς δικό σου τρόπο. Πουθενά δεν αναφέρομαι στην "εναλλακτική πραγματικότητα" που περιγράφεις, ούτε γράφω πως ο "καπιταλισμός" είναι "υπεύθυνος για όλα τα δεινά του κόσμου". Το θέμα του κειμένου μου είναι ΑΠΟΚΛΕΙΣΤΙΚΑ η κοινωνική θέσμιση του ΧΡΟΝΟΥ στον καπιταλισμό - και πως χειρίζονται τον συγκεκριμένο αυτόν ΧΡΟΝΟ οι άνθρωποι - στις δουλειές τους και στον ελεύθερο χρόνο τους. Πραγματικά με ξεπερνά πως υπάρχουν αναγνώστες που προσπαθούν να εντάξουν ερμηνείες σ' ένα κείμενο δίχως να υπάρχουν, απλά και μόνο γιατί, απλοποιώντας το, κατορθώνουν να το φέρουν περισσότερο στα πολύ συγκεκριμένα μέτρα της οπτικής γωνίας που οι ίδιοι βλέπουν τα πράγματα.\nΤο σχόλιό σου θα έλεγα πως ανήκει σε εκείνη την κατηγορία των εύκολων αφοριστικών σχολίων δίχως επιχειρήματα, από τα οποία ξεχειλίζει το διαδίκτυο, που με 1-2 προτάσεις θεωρούν πως μπορούν να μειώσουν το νόημα ενός κειμένου δυο χιλιάδων λέξεων. Και να έλεγαν κάτι πάνω στο ίδιο το περιεχόμενο του κειμένου οι προτάσεις - όχι. Λένε άλλα, δικά τους, πράγματα που ουδέποτε γράφτηκαν ή εννοήθηκαν. Αμφιβάλλω αν αναγνώστες που γράφουν τέτοια σχόλια μπαίνουν στη διαδικασία να διαβάσουν ένα μεγάλο κείμενο στο σύνολό του.\nΠρος συμπλήρωση, όχι του σχολίου σου, μα του κεντρικού κειμένου μου, να αναφέρω πως ουδέποτε θεώρησα ή θεωρώ πως τέτοια ζητήματα φέρουν "εύκολες" λύσεις. Μια "ουτοπική" κατάσταση σαν αυτή που περιέγραψες μόνο αφελής θα μπορούσε να θεωρηθεί. Η αρνητική εκμετάλλευση του χρόνου δεν αφορά μόνο τον "καπιταλισμό" - μα ο καπιταλισμός την έντυσε με μια αμιγώς οικονομική μορφή, αφαιρώντας οποιοδήποτε άλλο νόημα, μετατρέποντας τις ζωές τόσων ανθρώπων σε υπολογισμούς ωραρίων και ολιγοήμερα πλάνα διακοπών καταμεσής μιας ανυπόφορης ρουτίνας.\nΝα προσθέσω, τέλος, πως ο ρόλος του "σκουπιδιάρη" (που τόσο υποτιμητικά αναφέρθηκε) είναι πάρα πολύ σημαντικός και σε μια εναλλακτική κουλτούρα και παιδεία δεν θα ήταν λίγοι εκείνοι που θα επέλεγαν αυτόν ακριβώς τον ρόλο - σε αυτό είμαι απολύτως βέβαιος.\nΑιώνιος φοιτητής 2:28 μ.μ.\nΠαρουσιάζει επίσης μεγάλο ενδιαφέρον πως εννοούν τέτοιου είδους αναγνώστες την ανθρώπινη φύση. Η ανθρώπινη φύση φαίνεται να ξεκινά από τον δυτικό άνθρωπο στη βιομηχανική κοινωνία του 19ου αιώνα. Λογικά ο άνθρωπος ας πούμε της αρχαιότητας και των μη δυτικών κοινωνιών δεν είναι ανθρώπινη φύση.\nΣτο θέμα του κειμένου τώρα υπερθεματίζω και να πω ότι θεωρώ τραγικό να ζει κάποιος με μισθό που δεν του παρέχει ούτε τα βασικά αλλά θεωρώ ακόμα πιο τραγικό να παίρνει κάποιος πολύ υψηλό μισθό και να ζει μια ζωή κονσέρβα χωρίς ίχνος δημιουργικότητας, φαντασίας, στοχαστικότητας και περιπέτειας.\nΜια φωνή λογικής το κείμενο στην παράνοια της καθημερινότητας που ζούμε.\nτο φονικο κουνελι 10:34 π.μ.\nΑκριβώς, φίλε αιώνιε. Τι θα πει "ανθρώπινη φύση". Ποιος την ορίζει. Και γιατί να έχει σημασία μόνο ο δυτικός πολιτισμός. Τείνουμε να θεωρούμε δεδομένα και αιώνια κάποια πράγματα, και αυτή ακριβώς η ψευδαίσθηση συντείνει με τον τρόπο της στην αδυναμία μας να προχωρήσουμε πέρα από αυτά. Πάντα όταν θέλουμε να δικαιολογήσουμε μια ανθρώπινη κατάσταση επικαλούμαστε "αιώνιες" και "αμετάβλητες" τάχα ουσίες, όπως η "φύση", ή ο "θεός" - ενώ είναι η δική μας προσωπική θέληση και επιλογή που μας ωθεί να σκεφτόμαστε έτσι και όχι αλλιώς.\nleon07 2:26 π.μ.\nΦονικό Κουνέλι θίγεις πολύ σημαντικά ζητήματα.Πιστεύω ότι το παραμικρό που θα διαβάσω εδώ μέσα, μόνο μου προσφέρει. Τι να πω; να συνεχίσεις να γράφεις, να σε διαβάζουμε.\nτο φονικο κουνελι 2:42 π.μ.\nΕυχαριστώ, φίλε Leon. Όσο διαθέτω χρόνο (να 'τος πάλι ο χρόνος!) και κίνητρο να γράφω, θα το κάνω. Να 'σαι καλά.\nSOURIS PANAGIOTIS 9:07 μ.μ.\nΤο άρθρο και ο λόγος του με κάνουν χαρούμενο! Σε μια εποχή μετριότητας και πλήρης καταστολής των ανθρώπινων δυνατοτήτων! Αυτό ήθελα να συμπληρώσω, ότι όταν ο άνθρωπος αποκτήσει την παιδεία του να γνωρίζει έστω στο ελάχιστο τον εαυτό του και πιστέψει σε αυτόν, και λίγο αργότερα μεγαλώνοντας υποψιαστεί την φόλα του αμερικάνικου ονείρου, της αστικοποίησης, της ψεύτικης ασφάλειας(σκλαβιάς) που του παρέχουν, καθώς και τα εργαλεία εφαρμογής αυτής της σκλαβιάς, έχει κάποια πιθανότητα να ζήσει λίγο πιο αυθεντικά ας πούμε, να εξελίσσετε.Γιατί πραγματική εμπειρία, πως μπορεί να έρθει αν ζει κάποιος προφυλαγμένος μέσα στο μικρό τετράγωνο κύβο-φυλακή, μιας επαναλαμβανόμενης καθημερινότητας? Άπαξ και αποφασίσει ο άνθρωπος αυτός κάτι, μπορεί βουνά να μετακινήσει. Γιατί από την πρώτη στιγμή που κατάλαβε το παιχνίδι,αποφάσισε να στηριχτεί όχι σε ψεύτικα δεκανίκια, αλλά στις ίδιες του τις δυνάμεις. Και ένας τέτοιος άνθρωπος θα μπορούσε να είναι μαλθακός? Δύσκολα, μάλλον θα έψαχνε με κάθε τρόπο να αναπτύξει τις ικανότητες και την ποιότητά του, ώστε να προσφέρει περισσότερα στον κόσμο. αποστασιοποιούμαι λίγο για τα 3 Π που αναφέρεις, αλλά δυστυχώς πάντα αυτό συνέβαινε. Οι περισσότεροι επιθυμούν να περάσουν απλά καλά, δεν καίγεται το είναι τους από αυτή την φλόγα του να νοιάζονται πραγματικά και να δημιουργούν ακατάπαυστα. Για αυτό εσύ γράφεις και άλλοι διαβάζουν,και ο κάθε ένας θα καταλάβει σύμφωνα με το δικό του. Είμαστε τυχεροί αν έστω και ένας συλλάβει το διαμάντι που κρύβει , και μάλιστα βρεί τρόπο να το μεταφέρει. Τα σύνολα προκύπτουν από άτομα που έχουν την ικανότητα να έλκουν πολλούς σε ένα κοινό σκοπό.Και απαιτούνται μεγάλα ποσά ενέργειας και αυτοδιάθεσης από αυτόν τον έναν, διότι το άγνωστο τρομάζει, και υπάρχει και αυτή η άτιμη βαρύτητα των πολλών που συντονίζονται σε ότι τα εργαλεία χειραγώγησης ορίζουν! Στο μυαλό όλων μας βέβαια το ιδανικό είναι ο κύκλος με απόλυτα ίσα μέρη. Ευχαριστώ για την ευκαιρία να γνωρίσω τις σκέψεις σας!\nτο φονικο κουνελι 4:07 μ.μ.\nΚαλησπέρα φίλε Παναγιώτη. Ευχαριστώ πολύ για το εκτενές σου σχόλιο και για τα καλά σου λόγια - είναι σημαντικά για εμάς που γράφουμε και εκθέτουμε τον λόγο και τη σκέψη μας σε κοινή θέα.\nΠροσωπικά δεν θεωρώ πως θα μπορούσε ποτέ να υπάρξει, σε επίπεδο ανθρώπινο, ένας "κύκλος με απόλυτα ίσα μέρη" - γιατί τελειότητα σημαίνει τέλος. Στην ασυμφωνία και ασυμμετρία συναντούμε τη φύση, στο ατελές που επιζητά μονίμως να εξελίσσεται. Αυτήν ακριβώς τη δυνατότητα εξέλιξης έχω κατά νου ο ίδιος με όσα γράφω. Και όπως λες ο ίδιος, το πρώτο βήμα προς την επίτευξη, όχι της "τελειοποίησης" (όπως έγραψα, δεν πιστεύω σε αυτήν), μα της εξέλιξης, είναι η συνειδητοποίηση: να γνωρίσεις και να πιστέψεις στον εαυτό σου και στην διαφορετικότητά σου.\nΙσχύει αυτό που λες: κρύβουμε διαμάντια μέσα μας, ακατέργαστα, μα υπάρχουν. Κρύβουμε και πολλά άλλα βέβαια, αν θες τη γνώμη μου, λιγότερο όμορφα και ευχάριστα - μα το διαμάντι είναι κι αυτό εκεί, κάπου, καταμεσής των πετρωμάτων και της σκόνης.\nΕύχομαι καλή συνέχεια και να κάνεις ο ίδιος τη διαφορά, επηρεάζοντας θετικά τους γύρω σου. Με το καλό να τα πούμε πάλι.\nSOURIS PANAGIOTIS 7:27 μ.μ.\nΘα χαρώ πολύ και θα παρακολουθώ τα πολύ ενδιαφέρον και πολύτιμα άρθρα σου! Ναι συμφωνώ, κρύβονται τόσα πολλά μέσα σε αυτό το θαύμα που ονομάζετε άνθρωπος, από το αγγελικό ως το δαιμονικό θα έλεγα. Όπου κοιτάς βέβαια πηγαίνεις πιστεύω, ότι διακρίνεις , που πάντα έχει επιλογές ερμηνείας, εσύ αποφασίζεις τι είναι, αυτή και η μαγική μας ικανότητα, να μεταμορφώνουμε τις πραγματικότητες-μετασχηματιστές κόσμων θα έλεγα. Τέτοιο δώρο, τέτοια ευθύνη.Για αυτό μας κρατάν στο κουτάκι. Καλή δύναμη εύχομαι συνοδοιπόρε!\nPippi 12:05 μ.μ.\nΠολύ συμφωνώ μαζί σου, και τον ελεύθερο χρόνο τον εκτιμώ βαθύτατα.\nΕίναι αυτό που χρειάζεται ο άνθρωπος - ιδιαίτερα ο άνθρωπος του σήμερα, που τρέχει από δουλειά σε δουλειά - για να βρει τον ανθρώπινο ρυθμό, που είναι συντονισμένος με τον παγκόσμιο ρυθμό του σύμπαντος, κατά την γνώμη μου.\nΠολύ εναλλακτικά ακούγονται όλα αυτά και εγώ δεν είμαι και τόσο εναλλακτική, αλλά, πιστεύω, κατάλαβες τι εννοώ. Πολλές φορές, όταν θέλω να γράψω κάτι, για παράδειγμα, βρίσκω ότι ο εγκέφαλός μου τρέχει με ταχύτητες καθόλου συμβατές με τους ρυθμούς της δημιουργίας και δεν μπορώ να γράψω ούτε γραμμή. Ενώ όταν τρέχει με τη σωστή ταχύτητα (αυτό που θα έλεγε κανείς "όταν έχω έμπνευση") είναι σαν να πλέω σε ένα παράλληλο σύμπαν και το κείμενο είναι σαν να γράφεται από μόνο του.\nτο φονικο κουνελι 11:39 μ.μ.\nΠολύ ενδιαφέροντα όσα μας έγραψες, αγαπητή Pippi. Προσφέρονται για περαιτέρω συζητήσεις, αν μη τι άλλο...\nΧρόνος και Καπιταλισμός. Μια κοινωνική-ψυχολογική ...\nΞωτικά και Στοιχειά της Ιρλανδίας... του Ουίλιαμ Μ...


Το Νοσοκομείο έκανε οκτώ (8) νέες δειγματοληψίες και αναμένονται τα αποτελέσματα τους. Συνολικά νοσηλεύονται τέσσερις (4) ασθενείς, εκ των οποίων τρεις (3) αρνητικοί και ένας (1) με συμπτώματα COVID-19 σε αναμονή αποτελεσμάτων. Από προηγούμενες δειγματοληψίες ήρθαν έξι (6) αποτελέσματα, τα πέντε (5) αρνητικά ενώ το ένα (1) κρίθηκε ακατάλληλο και θα γίνει εκ νέου έλεγχος. Δύο (2) ασθενείς πήραν εξιτήριο.\nΤο Νοσοκομείο έκανε δεκαεπτά (17) νέες δειγματοληψίες. Από τους ασθενείς που ελήφθη δείγμα, ένας (1) εισήχθη και νοσηλεύεται ως ύποπτο κρούσμα, ενώ για πέντε (5) τα αποτελέσματα βγήκαν αρνητικά. Συνολικά νοσηλεύονται πέντε (5) ασθενείς, εκ των οποίων τέσσερις (4) αρνητικοί και ένας (1) με συμπτώματα COVID-19 σε αναμονή αποτελεσμάτων. Παραμένουν σε κατ΄ οίκον περιορισμό πέντε (5) ασθενείς, των οποίων τα δείγματα ελήφθησαν παλαιότερα και επιβεβαιώθηκαν ως θετικά, ενώ άλλοι δύο (2) σε επανέλεγχο του δείγματος τους μετά από αρνητικό αποτέλεσμα, αίρεται ο κατ΄ οίκον περιορισμός. Από προηγούμενες δειγματοληψίες προέκυψαν δεκαπέντε (15) αρνητικά αποτελέσματα.\nΤο Νοσοκομείο έκανε έντεκα (11) νέες δειγματοληψίες και αναμένονται τα αποτελέσματα τους. Τα αποτελέσματα των δεκαεπτά (17) χθεσινών δειγμάτων, ήταν όλα αρνητικά. Νοσηλεύονται εννέα (9) ασθενείς σε απλές κλίνες, εκ των οποίων δύο (2) θετικοί και επτά (7) με ύποπτα συμπτώματα COVID-19 σε αναμονή αποτελεσμάτων. Στη ΜΕΘ εξακολουθεί και νοσηλεύεται ένας (1) ασθενής.\nΤο Νοσοκομείο έκανε μία (1) νέα δειγματοληψία και ο ασθενής εισήχθη για νοσηλεία. Τα αποτελέσματα των τριών (3) χθεσινών δειγμάτων, ήταν αρνητικά.\nΤο Νοσοκομείο έκανε πέντε (5) νέες δειγματοληψίες και αναμένονται τα αποτελέσματα τους. Νοσηλεύεται ένας (1) ασθενής με συμπτώματα COVID-19 σε αναμονή αποτελεσμάτων, ενώ τέσσερις (4) βρίσκονται σε κατ΄ οίκον περιορισμό.


Dedousi Eleni: Τα κεφάλια (του Γιώργου Ιωάννου)\nΚάθισα στον προθάλαμο κι άνοιξα την εφημερίδα. Όμως η ανεξήγητη βρώμα ήταν ανυπόφορη. Κοίταξα το ταβάνι, τους τοίχους, μήπως είχε σπάσει καμιά σωλήνα απ’ αυτές που κατεβάζουν τις βρωμιές, μα δε φαινόταν τίποτε. Όλα λευκά και πεντακάθαρα. Έφτασα στο σημείο να φέρω στη μύτη μου ακόμα και την εφημερίδα, που ήταν ν’ ανοίγει η καρδιά σου, σωστός μπαχτσές: μάχες, τουφεκισμοί, συλλήψεις, προδοσίες, αποκηρύξεις και φυσικά μπόλικες δηλώσεις πολιτικών\nαρχηγών. Ένα νέο, πάντως μας αφορούσε ιδιαίτερα: μες στη βδομάδα θα περνούσαν απ’ τους κεντρικούς δρόμους μας τους αιχμάλωτους αντάρτες, που λίγες μέρες πριν είχαν βομβαρδίσει την πόλη μας με κανόνι. Προαναγγέλλονταν άγρια αποδοκιμασία.


Αβόλευτος: Στις κάλπες με λογισμό και μ’ όνειρο.\nΣτις κάλπες με λογισμό και μ’ όνειρο.\nΜε εκείνη τη φράση – και με σωρό υποσχέσεων – υπεκλάπη η ψήφος του λαού (που πάντα παθαίνει και ποτέ δεν μαθαίνει) και οδηγηθήκαμε στην...\nΔεν δανείζει απλώς τις χώρες. Τις κυβερνά με δικούς του θεσμούς.\nΣήμερα (συνέντευξη στο ΤΙΜΕ), ο κ. Παπανδρέου παραπονιέται πως η Ελλάδα έγινε «πειραματόζωο στα χέρια των διεθνώς δανειστών της».\nΣ’ αυτόν τον άνθρωπο εμπιστεύθηκε ο λαός την τύχη του τον Οκτώβριο του 2009.\nΣε έναν άνθρωπο που υποτίθεται πως είχε εκλεγεί ακριβώς για να αποτρέψει τέτοια ενδεχόμενα.\nΚαι όχι για να κλαψουρίζει εκ των υστέρων, παραδεχόμενος ουσιαστικά πως δεν προστάτεψε τη χώρα του - αν και αυτό ήταν το καθήκον του.\nΤώρα, όλοι γνωρίζουν πως η επιλογή του λαού στο πρόσωπο του Παπανδρέου, των κηπουρών του και του ΠΑΣΟΚ ήταν ένα μεγάλο λάθος.\nΈνα λάθος που προκάλεσε τον όλεθρο.\nΤο ένα λάθος διαδέχθηκε το άλλο. Για να φτάσουμε στην κυβέρνηση Παπαδήμου, που επί έξι μήνες δεν έκανε τίποτε και τώρα μας υπενθυμίζει… τι πρέπει να γίνει.\nΤρία υπουργικά συμβούλια συγκάλεσε ο κ. Παπαδήμος μετά την προκήρυξη των εκλογών – το τελευταίο την Τετάρτη.\nΚαι το πιο εξοργιστικό στις 27 Απριλίου, όταν ο πρωθυπουργός προέτρεψε τους υπουργούς να… εντατικοποιήσουν τις προσπάθειές τους ως τα τέλη Απριλίου!\nΤους ζήτησε δηλαδή να πράξουν σε τρεις ημέρες, όσα δεν έγιναν σε έξι μήνες!\nΜέσα σ’ όλον αυτόν τον ορυμαγδό, ο διάδοχος του κ. Παπανδρέου, ο κ. Βενιζέλος, κατηγορεί όλους τους υπόλοιπους ότι λένε «ωμά πολιτικά ψέματα» - ενώ ο ίδιος υπόσχεται να κάνει τα αντίθετα από όσα έπραξε ως υπουργός των Οικονομικών, ου μην αλλά και πρωτοκλασάτος διεκδικητής του «θρόνου».\nΚαι βέβαια, μέσα σ’ αυτήν την πρωτοφανή σύγχυση, ξεφύτρωσαν και καινούργιοι «σωτήρες» που επίσης έχουν τις λύσεις στο τσεπάκι τους – αλλά… μας τις κρατούσαν μυστικές, περιμένοντας να έλθουν στη βασιλεία τους.\nΈνα τμήμα του λαού, ετοιμάζεται να διαπράξει νέο λάθος.\nΚαι μάλιστα συνειδητά. Γνωρίζοντας πως αυτοί που δίνουν τις νέες υποσχέσεις δεν διαθέτουν ούτε τα προσόντα, ούτε το ανάλογο παρελθόν για να εφαρμόσουν οποιαδήποτε πολιτική εξόδου από το μνημόνιο.\nΥπάρχει τρόπος να βγούμε από το αδιέξοδο;\nΥπάρχει τρόπος να βγούμε από το αδιέξοδο και συνάμα να ικανοποιήσουμε την ανάγκη για τιμωρία και απόδοση δικαιοσύνης;\nΕίναι σωστό και δίκαιο να θέλει ο λαός να τιμωρήσει αυτούς που τον χρεοκόπησαν.\nΝαι, αλλά αυτοί βρίσκονται παντού και μάλιστα σε ηγετικές θέσεις – και στα παλιά και στα νέα κόμματα.\nΕπί του προκειμένου υπάρχουν δύο ενδεχόμενα:\nΜπορεί δηλαδή να επιλέξει κανείς ένα μικρό καινούργιο κόμμα για να τιμωρήσει τα μεγάλα και παλιά.\nΜπορεί επίσης να επιλέξει κανείς ένα από τα «παλιά» κόμματα για να τιμωρήσει τους νέους επίδοξους σωτήρες.\nΚαι στις δύο περιπτώσεις, είναι πιθανόν να ξημερώσει η Δευτέρα και… να βρίσκονται όλοι (παλιοί και ξεκαινουργιωμένοι παλιοί) στις θέσεις τους!\nΝα το επαναλάβω; Αυτές είναι εκλογές προσώπων.\nΚαι επομένως, το μόνο βέβαιο είναι πως το πρωί της Δευτέρας τα πρόσωπα θα κάνουν τη διαφορά.\nΑυτή τη στιγμή η τύχη του Έθνους βρίσκεται στα χέρια του λαού.\nΑπό την δική του κρίση, από τις δικές του επιλογές, από το δικό του ένστικτο εξαρτάται πια το μέλλον της χώρας.\nΤην Κυριακή, να πάμε στις κάλπες με λογισμό και μ’ όνειρο.\n-Η Σοφία Βούλτεψη είναι υποψήφια στη Β΄ Αθηνών με τη Νέα Δημοκρατία


Γνωρίστε τη Σκόπελο. Θα σας δώσουμε πληροφορίες να επισκεφθείτε τις ελκυστικές παραλίες , την εξοχή , τα μοναστήρια , το παλιό κάστρο στο νησί .\nΕξερευνήστε το νησί με ένα αυτοκίνητο ή μηχανάκι . Με τα πόδια ή με ποδήλατο . Ανακαλύψτε βυζαντινά μνημεία , κάστρα , τάφους , εκκλησίες, ναούς ...\nΟ δρόμος που περνάει δίπλα από τα διαμερίσματα MELROSE είναι ο πιο γρήγορος για να φτάσετε στις καλύτερες παραλίες του νησιού .\nΜόλις 3 χλμ. από τα διαμερίσματα MELROSE υπάρχει το μοναστήρι και ο τάφος του Αγίου Ρηγίνου Σκοπέλου επίσκοπος του 4ου αιώνα μ.Χ. .\nΜετά από 2 χλμ υπάρχει διασταύρωση. Εκεί μπορείτε να επιλέξετε να πάτε αριστερά για να ανακαλύψετε το Λιμνονάρι και τον Αγνώντα για φρέσκο ψάρι και μπάνιο .\nΑν πάτε δεξιά , θα φτάσετε στην ακτή του Πανόρμου . Έχει καταγάλανα νερά, πολλές ταβέρνες και άλλα καταστήματα .\nΜετά από 1 χλμ. θα βρείτε την παραλία της Μηλιάς . Η πιο όμορφη και μεγαλύτερη παραλία του νησιού . Ιδανική για κολύμπι και θαλάσσια σπορ . Απολαύστε το πράσινο των πεύκων και τα καταγάλανα νερά της θάλασσας . Τρία λεπτά μετά την παραλία της Μηλιάς βρίσκεται η ακτή Καστάνη . Είναι γνωστή από την ταινία Mammamia. Και εδώ θα σας μαγέψει η φυσική ομορφιά και η θάλασσα .\nΣτη συνέχεια, θα βρείτε το χωριό Έληος . Υπάρχει μια μεγάλη παραλία για κολύμπι και λίγες ταβέρνες . Κοντά στο χωριό υπάρχει η παραλία Χόβολο . Εδώ η θάλασσα και η γύρω περιοχή είναι εκπληκτική .\nΤο επόμενο χωριό που ονομάζεται Γλώσσα, βρίσκεται ψηλά στο βουνό και είναι πολύ γραφικό . Εκεί θα βρείτε το Σύλλογο Γυναικών που κάνει τα περίφημα " χαμαλιά ". Τοπικό γλυκό με αμύγδαλα .\nΤέσσερα χιλιόμετρα από τη Σκόπελο βρίσκεται η ακτή Στάφυλος. Είναι μία από τις δημοφιλείς παραλίες του νησιού . Στη βόρεια πλευρά του νησιού υπάρχει η παραλία Γλυστέρι .\nΑριστερά από το λιμάνι αρχίζει ο δρόμος που οδηγεί στα μοναστήρια. Πινακίδες θα σας οδηγήσουν εύκολα σε αυτά τα βυζαντινά μνημεία του νησιού για προσκύνημα ή για να θαυμάσετε τους θησαυρούς τους, αλλά κυρίως για να απολαύσετε τη μαγευτική χώρα και το τοπίο.\nΤα μοναστήρια είναι: Ευαγγελισμός της Θεοτόκου, της Μεταμόρφωσης του Σωτήρος, το μοναστήρι του Ιωάννη του Βαπτιστή Προδρόμου και το αδερφό μοναστήρι της Αγίας Βαρβάρας.\nΕάν συνεχίσετε την οδήγηση πέρα από το μοναστήρι του Ιωάννη του Βαπτιστή Προδρόμου, μπορείτε να δείτε το νησί της Αλοννήσου. Κατά τις απογευματινές ώρες η θέα είναι μαγευτική, καθώς τα χρώματα της θάλασσας παίζουν με το φως του ήλιου.\nΟι ώρες που μπορείτε να επισκεφτείτε τα μοναστήρια είναι: 8.00 το πρωί μέχρι τις 13.00 και από τις 17.00 έως τη 20.00 το βράδυ.\nΣτην Μεταμόρφωση του Σωτήρος, κάθε Κυριακή τελείται η θεία λειτουργία.


Day Tripper Tours & Travel - Day Tours (Καλανγκούτε, Ινδία) - Κριτικές\nDay Tripper Tours & Travel - Day Tours, Καλανγκούτε - Κριτικές\nΝο 5 από 14 Περιηγήσεις - Καλανγκούτε\nΤο χειρότερο που έχω δει ποτέ Θεέ μου ταξίδι\nΚλείσαμε την κολύμβηση με αναπνευστήρα , ψάρεμα και μπάρμπεκιου στην παραλία. Μετά από περίπου μία ώρα και μισή boot ταξίδι φτάσαμε στον προορισμό να καταδυθείτε . Η θάλασσα ήταν πολύ βρώμικο και δεν είναι σαφές; Κολύμβηση με αναπνευστήρα όταν δεν υπάρχουν ψάρια είχαν δει και...μας είπαν ότι δεν ήταν καλή ημέρα για να δείτε τα ψάρια; Στη συνέχεια πήγαμε αλιεία, η οποία ήταν τυλιγμένο γύρω από ορισμένα αλιευτικά γραμμή ξύλο με δόλωμα στο τέλος . Μόνο 1 ψάρια και μας είπαν ότι δεν ήταν καλή ημέρα για ψάρεμα! Πάνω στην παραλία για το Barbie με καμία σκιά ή μέρος για να καθίσετε. Ήταν το μικρότερο πιο βρώμικα beach έχουν δει ποτέ με σπασμένο γυαλί παντού. Τα σκουπίδια διάσπαρτος στην θάλασσα , παραλία και στους γύρω λόφους. Όταν φύγαμε για το ταξίδι της επιστροφής δεν ήταν πρόωρο στάδιο καταμέτρησης και μισό swayback κατάλαβαν ήμασταν 1 μικρή έτσι έπρεπε να πάμε πίσω. Και υπήρχαν 12 από εμάς και εκείνος έχει μόνο 10 φισούνες και μπράβο. Πραγματικά δεν θα μπορούσαν να φτιάξουν πόσο κακό ήταν αυτό αλλά ήταν μόνο £16. Κάθε. Μην πάρετε παιδιά. Χωρίς τουαλέτες είτε για ολόκληρη τη διάρκεια 8πμ- 330μ. μ.??Περισσότερα\nDaytripper Calangute εταιρεία διοργάνωσης εκδρομών\nΘα ήθελα να κλείσω αυτήν την εταιρεία χρησιμοποιούνται διαμονή μου στο πλωτό σπίτι και το spice φυτεία με ελέφαντες βοήθεια. Τα πάντα ήταν τέλεια και σε λογικές τιμές θα συνιστούσα αυτά για τις υπηρεσίες τους.\nDay tripper Goa www.daytrippergoa.com\nΉμασταν αποκλεισμένοι στο anjuna και έπρεπε να διαπραγματευθείτε μια βόλτα με ένα άλλο σκάφος για να Baga και στη συνέχεια να πάρετε ένα ταξί από εκεί. Δεδομένης της τιμής που πληρώσαμε για να πάρετε πίσω στο δικό μας το ταξίδι είναι υπερτιμημένο Και φεύγουν σας...εγκατέλειψαν.Περισσότερα\nΛάβετε γρήγορα απαντήσεις από το προσωπικό του Day Tripper Tours & Travel - Day Tours και από προηγούμενους επισκέπτες.


Η πιο ακριβή αεράμυνα του κόσμου ηττήθηκε από drones! Η Σαουδική Αραβία ζητά βοήθεια! ~ Αnalysts for Change\nΗ Σαουδική Αραβία έχει πληρώσει πάρα πολλά δισεκατομμύρια δολάρια στις ΗΠΑ ,για να προμηθευτεί τα καλύτερα αντιαεροπορικά-αντιπυραυλικά συστήματα. Όλα στάθηκε αδύνατον να σταματήσουν πάμφθηνα drones! Το Ριάντ αναζητά βοήθεια…